title: Vec T-542/20: Rozsudok Všeobecného súdu z 10. novembra 2021 – Stada Arzneimittel/EUIPO – Pfizer (RUXYMLA) („Ochranná známka Európskej únie – Námietkové konanie – Prihláška slovnej ochrannej známky Európskej únie RUXIMBLIS – Staršia slovná ochranná známka Európskej únie RUXIMERA – Relatívny dôvod zamietnutia – Pravdepodobnosť zámeny – Podobnosť označení – Článok 8 ods. 1 písm. b) nariadenia (EÚ) 2017/1001“)

text:
               3.1.2022

               SK

               Úradný vestník Európskej únie

               C 2/33

      Rozsudok Všeobecného súdu z 10. novembra 2021 – Stada Arzneimittel/EUIPO – Pfizer (RUXYMLA)
      (Vec T-542/20) (1)

      („Ochranná známka Európskej únie - Námietkové konanie - Prihláška slovnej ochrannej známky Európskej únie RUXIMBLIS - Staršia slovná ochranná známka Európskej únie RUXIMERA - Relatívny dôvod zamietnutia - Pravdepodobnosť zámeny - Podobnosť označení - Článok 8 ods. 1 písm. b) nariadenia (EÚ) 2017/1001“)
      (2022/C 2/44)
      Jazyk konania: angličtina

         Účastníci konania

         Žalobkyňa: Stada Arzneimittel AG (Bad Vilbel, Nemecko) (v zastúpení: J.-C. Plate a R. Kaase, advokáti)

         Žalovaný: Úrad Európskej únie pre duševné vlastníctvo (v zastúpení: T. Frydendahl, A. Folliard-Monguiral a D. Gája, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Pfizer Inc. (New York, New York, Spojené štáty) (v zastúpení: V. von Bombard, J. Fuhrmann a P.-F. Karamolegkou, advokáti)

         Predmet veci

      Žaloba podaná proti rozhodnutiu štvrtého odvolacieho senátu EUIPO zo 16. júna 2020 (vec R 1877/2019-4) týkajúcemu sa námietkového konania medzi spoločnosťami Pfizer a Stada Arzneimittel

         Výrok rozsudku

                  1.

                  Žaloba sa zamieta.

                  2.

                  Stada Arzneimittel AG je povinná nahradiť trovy konania.

         (1)  Ú. v. EÚ C 339, 12.10.2020.


title: Vec T-572/20: Rozsudok Všeobecného súdu z 10. novembra 2021 – Spisto/Komisia („Verejná služba – Úradníci – Prijímanie do zamestnania – Oznámenie o verejnom výberovom konaní EPSO/AD/371/19 – Rozhodnutie výberovej komisie o nepripustení žalobcu do ďalšej fázy výberového konania – Kritérium na posúdenie odbornej praxe – Súlad kritéria použitého výberovou komisiou s oznámením o výberovom konaní“)

text:
               3.1.2022

               SK

               Úradný vestník Európskej únie

               C 2/33

      Rozsudok Všeobecného súdu z 10. novembra 2021 – Spisto/Komisia
      (Vec T-572/20) (1)

      („Verejná služba - Úradníci - Prijímanie do zamestnania - Oznámenie o verejnom výberovom konaní EPSO/AD/371/19 - Rozhodnutie výberovej komisie o nepripustení žalobcu do ďalšej fázy výberového konania - Kritérium na posúdenie odbornej praxe - Súlad kritéria použitého výberovou komisiou s oznámením o výberovom konaní“)
      (2022/C 2/45)
      Jazyk konania: francúzština

         Účastníci konania

         Žalobkyňa: Amanda Spisto (Amsterdam, Holandsko) (v zastúpení: N. de Montigny, advokátka)

         Žalovaná: Európska komisia (v zastúpení: I. Melo Sampaio a T. Lilamand, splnomocnení zástupcovia)

         Predmet veci

      Návrh podaný na základe článku 270 ZFEÚ na zrušenie jednak rozhodnutia výberovej komisie z 24. septembra 2019 o zamietnutí žiadosti o preskúmanie rozhodnutia nepripustiť žalobkyňu do ďalšej fázy všeobecného výberového konania EPSO/AD/371/19 a jednak rozhodnutia menovacieho orgánu z 26. mája 2020, ktorým sa zamieta sťažnosť žalobkyne podaná proti uvedenému rozhodnutiu

         Výrok rozsudku

                  1.

                  Rozhodnutie výberového konania z 24. septembra 2019 o zamietnutí žiadosti o preskúmanie vylúčenia pani Amandy Spisto z výberového konania EPSO/AD/371/19 sa zrušuje.

                  2.

                  Európska komisia je povinná nahradiť trovy konania.

         (1)  Ú. v. EÚ C 371, 3.11.2020.


title: Vec T-599/20: Rozsudok Všeobecného súdu z 20. októbra 2021 – YG/Komisia („Verejná služba – Úradníci – Povýšenie – Povyšovanie v roku 2019 – Rozhodnutie nepovýšiť žalobcu do platovej triedy AST 9 – Článok 45 služobného poriadku – Porovnanie zásluh – Zjavne nesprávne posúdenie – Povinnosť odôvodnenia“)

text:
               3.1.2022

               SK

               Úradný vestník Európskej únie

               C 2/34

      Rozsudok Všeobecného súdu z 20. októbra 2021 – YG/Komisia
      (Vec T-599/20) (1)

      („Verejná služba - Úradníci - Povýšenie - Povyšovanie v roku 2019 - Rozhodnutie nepovýšiť žalobcu do platovej triedy AST 9 - Článok 45 služobného poriadku - Porovnanie zásluh - Zjavne nesprávne posúdenie - Povinnosť odôvodnenia“)
      (2022/C 2/46)
      Jazyk konania: angličtina

         Účastníci konania

         Žalobca: YG (v zastúpení: S. Rodrigues a A. Champetier, advokáti)

         Žalovaná: Európska komisia (v zastúpení: L. Hohenecker, L. Radu Bouyon a L. Vernier, splnomocnení zástupcovia)

         Predmet veci

      Návrh podaný na základe článku 270 ZFEÚ na zrušenie rozhodnutia Komisie zo 14. novembra 2019 nepovýšiť žalobcu do platovej triedy AST 9 v rámci povyšovania v roku 2019

         Výrok rozsudku

                  1.

                  Žaloba sa zamieta.

                  2.

                  YG je povinný nahradiť trovy konania.

         (1)  Ú. v. EÚ C 423, 7.12.2020.


title: Vec T-610/20: Rozsudok Všeobecného súdu z 27. októbra 2021 – Egis Bâtiments International a InCA/Parlament („Arbitrážna doložka – Projekt rozšírenia a rekonštrukcie budovy Konrad Adenauer v Luxemburgu – Zmluvná dohoda – Doložka o dôvernosti – Zásada dobrej viery – Zmluvná zodpovednosť“)

text:
               3.1.2022

               SK

               Úradný vestník Európskej únie

               C 2/35

      Rozsudok Všeobecného súdu z 27. októbra 2021 – Egis Bâtiments International a InCA/Parlament
      (Vec T-610/20) (1)

      („Arbitrážna doložka - Projekt rozšírenia a rekonštrukcie budovy Konrad Adenauer v Luxemburgu - Zmluvná dohoda - Doložka o dôvernosti - Zásada dobrej viery - Zmluvná zodpovednosť“)
      (2022/C 2/47)
      Jazyk konania: francúzština

         Účastníci konania

         Žalobkyne: Egis Bâtiments International (Montreuil, Francúzsko), InCA – Ingénieurs Conseils Associés Sàrl (Niederanven, Luxembursko) (v zastúpení: A. Rodesch a R. Jazbinsek, advokáti)

         Žalovaný: Európsky parlament (v zastúpení: A. Caiola a L. Chrétien, splnomocnení zástupcovia)

         Predmet veci

      Žaloba podľa článku 272 ZFEÚ jednak o určenie, že Parlament porušil článok VIII zmluvnej dohody z 9. apríla 2019, ako aj zásadu dobrej viery pri plnení dohôd, zakotvenú v článku 1134 Code civil luxembourgeois (luxemburský Občiansky zákonník) a jednak o uloženie povinnosti Parlamentu zaplatiť sumu 100 000 eur na základe tej istej dohody, alebo subsidiárne akúkoľvek inú sumu stanovenú ex aequo et bono

         Výrok rozsudku

                  1.

                  Žaloba sa zamieta.

                  2.

                  Egis Bâtiments International a InCA – Ingénieurs Conseils Associés Sàrl sú povinné nahradiť trovy konania.

         (1)  Ú. v. EÚ C 390, 16.11.2020.


title: Vec T-617/20: Rozsudok Všeobecného súdu z 20. októbra 2021 – Standardkessel Baumgarte Holding/EUIPO (Standardkessel) („Ochranná známka Európskej únie – Prihláška slovnej ochrannej známky Európskej únie Standardkessel – Absolútne dôvody zamietnutia – Neexistencia opisného charakteru – Rozlišovacia spôsobilosť – Článok 7 ods. 1 písm. b) a c) nariadenia (EÚ) 2017/1001“)

text:
               3.1.2022

               SK

               Úradný vestník Európskej únie

               C 2/35

      Rozsudok Všeobecného súdu z 20. októbra 2021 – Standardkessel Baumgarte Holding/EUIPO (Standardkessel)
      (Vec T-617/20) (1)

      („Ochranná známka Európskej únie - Prihláška slovnej ochrannej známky Európskej únie Standardkessel - Absolútne dôvody zamietnutia - Neexistencia opisného charakteru - Rozlišovacia spôsobilosť - Článok 7 ods. 1 písm. b) a c) nariadenia (EÚ) 2017/1001“)
      (2022/C 2/48)
      Jazyk konania: nemčina

         Účastníci konania

         Žalobkyňa: Standardkessel Baumgarte Holding GmbH (Duisburg, Nemecko) (v zastúpení: J. Vogtmeier, advokátka)

         Žalovaný: Úrad Európskej únie pre duševné vlastníctvo (v zastúpení: A. Bosse a E. Markakis, splnomocnení zástupcovia)

         Predmet veci

      Žaloba podaná proti rozhodnutiu prvého odvolacieho senátu EUIPO z 27. júla 2020 (vec R 2665/2019-1) týkajúcemu sa prihlášky slovného označenia Standardkessel ako ochrannej známky Európskej únie

         Výrok rozsudku

                  1.

                  Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 27. júla 2020 (vec R 2665/2019-1) sa zrušuje v rozsahu, v akom sa týka výrobkov „obyčajné kovy a ich zliatiny; kovové materiály v stave suroviny alebo polotovaru na nešpecifikované použitie; kovové materiály pre stavebníctvo (neelektrické)“, ktoré patria do triedy 6, „elevátory (stroje), žeriavy“, ktoré patria do triedy 7, a služieb „prenájmu generátorov; recyklácie odpadu“, ako aj „spaľovania odpadu; recyklácie odpadu a recyklovateľného materiálu; recyklácie chemikálií; spracovania odpadu (transformácia); triedenia odpadu a recyklovateľného materiálu (transformácia)“, ktoré patria to triedy 40 v zmysle Niceskej dohody o medzinárodnom triedení výrobkov a služieb pre zápis známok z 15. júna 1957 v revidovanom a doplnenom znení.

                  2.

                  V zostávajúcej časti sa žaloba zamieta.

                  3.

                  Každý z účastníkov konania znáša svoje vlastné trovy konania.

         (1)  Ú. v. EÚ C 414, 30.11.2020.


title: Vec T-755/20: Rozsudok Všeobecného súdu z 10. novembra 2021 – Nissan Motor/EUIPO – VDL Groep (VDL E-POWER) („Ochranná známka Európskej únie – Námietkové konanie – Prihláška slovnej ochrannej známky Európskej únie VDL E-POWER – Skoršie národné obrazové ochranné známky e-POWER – Relatívny dôvod zmietnutia – Neexistencia pravdepodobnosti zámeny – Článok 8 ods. 1 písm. b) nariadenia (EÚ) 2017/1001 – Povinnosť odôvodnenia – Článok 94 ods. 1 nariadenia 2017/1001“)

text:
               3.1.2022

               SK

               Úradný vestník Európskej únie

               C 2/36

      Rozsudok Všeobecného súdu z 10. novembra 2021 – Nissan Motor/EUIPO – VDL Groep (VDL E-POWER)
      (Vec T-755/20) (1)

      („Ochranná známka Európskej únie - Námietkové konanie - Prihláška slovnej ochrannej známky Európskej únie VDL E-POWER - Skoršie národné obrazové ochranné známky e-POWER - Relatívny dôvod zmietnutia - Neexistencia pravdepodobnosti zámeny - Článok 8 ods. 1 písm. b) nariadenia (EÚ) 2017/1001 - Povinnosť odôvodnenia - Článok 94 ods. 1 nariadenia 2017/1001“)
      (2022/C 2/49)
      Jazyk konania: angličtina

         Účastníci konania

         Žalobkyňa: Nissan Motor Co. Ltd (Yokohama-shi, Japonsko) (v zastúpení: P. Martini-Berthon, advokát)

         Žalovaný: Úrad Európskej únie pre duševné vlastníctvo (v zastúpení: V. Ruzek, splnomocnený zástupca)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: VDL Groep BV (Eindhoven, Holandsko) (v zastúpení: M. Rijks, advokát)

         Predmet veci

      Žaloba podaná proti rozhodnutiu prvého odvolacieho senátu EUIPO z 20. októbra 2020 (vec R 2914/2019-1) týkajúcemu sa námietkového konania medzi spoločnosťami Nissan Motor a VDL Groep

         Výrok rozsudku

                  1.

                  Žaloba sa zamieta.

                  2.

                  Nissan Motor Co. Ltd. znáša svoje vlastné trovy konania a je povinná nahradiť trovy konania, ktoré vynaložili Úrad Európskej únie pre duševné vlastníctvo (EUIPO) a VDL Groep BV.

         (1)  Ú. v. EÚ C 53, 15.2.2021.


title: Vec T-756/20: Rozsudok Všeobecného súdu z 10. novembra 2021 – Nissan Motor/EUIPO – VDL Groep (VDL E-POWERED) („Ochranná známka Európskej únie – Námietkové konanie – Prihláška slovnej ochrannej známky Európskej únie VDL E-POWERED – Skoršie národné obrazové ochranné známky e-POWER – Relatívny dôvod zmietnutia – Neexistencia pravdepodobnosti zámeny – Článok 8 ods. 1 písm. b) nariadenia (EÚ) 2017/1001 – Povinnosť odôvodnenia – Článok 94 ods. 1 nariadenia 2017/1001“)

text:
               3.1.2022

               SK

               Úradný vestník Európskej únie

               C 2/37

      Rozsudok Všeobecného súdu z 10. novembra 2021 – Nissan Motor/EUIPO – VDL Groep (VDL E-POWERED)
      (Vec T-756/20) (1)

      („Ochranná známka Európskej únie - Námietkové konanie - Prihláška slovnej ochrannej známky Európskej únie VDL E-POWERED - Skoršie národné obrazové ochranné známky e-POWER - Relatívny dôvod zmietnutia - Neexistencia pravdepodobnosti zámeny - Článok 8 ods. 1 písm. b) nariadenia (EÚ) 2017/1001 - Povinnosť odôvodnenia - Článok 94 ods. 1 nariadenia 2017/1001“)
      (2022/C 2/50)
      Jazyk konania: angličtina

         Účastníci konania

         Žalobkyňa: Nissan Motor Co. Ltd (Yokohama-shi, Japonsko) (v zastúpení: P. Martini-Berthon, advokát)

         Žalovaný: Úrad Európskej únie pre duševné vlastníctvo (v zastúpení: V. Ruzek, splnomocnený zástupca)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: VDL Groep BV (Eindhoven, Holandsko) (v zastúpení: M. Rijks, advokát)

         Predmet veci

      Žaloba podaná proti rozhodnutiu prvého odvolacieho senátu EUIPO z 20. októbra 2020 (vec R 2915/2019-1) týkajúcemu sa námietkového konania medzi spoločnosťami Nissan Motor a VDL Groep

         Výrok rozsudku

                  1.

                  Žaloba sa zamieta.

                  2.

                  Nissan Motor Co. Ltd. znáša svoje vlastné trovy konania a je povinná nahradiť trovy konania, ktoré vynaložili Úrad Európskej únie pre duševné vlastníctvo (EUIPO) a VDL Groep BV.

         (1)  Ú. v. EÚ C 53, 15.2.2021.


title: Vec T-729/20: Uznesenie Všeobecného súdu z 3. novembra 2021 – Aurubis/Komisia („Žaloba o neplatnosť – Životné prostredie – Smernica 2003/87/ES – Skleníkové plyny – Prideľovanie emisných kvót – Žiadosť o prevod emisných kvót podaná Nemecku – Žiadosť zaslaná v rámci vnútroštátneho konania o nariadené predbežného opatrenia s cieľom zabezpečiť potrebný účinok prejudiciálneho konania vo veci C-271/20 – Rozhodnutie Komisie o zamietnutí – Záujem na konaní – Neexistencia osobnej dotknutosti – Neprípustnosť“)

text:
               3.1.2022

               SK

               Úradný vestník Európskej únie

               C 2/37

      Uznesenie Všeobecného súdu z 3. novembra 2021 – Aurubis/Komisia
      (Vec T-729/20) (1)

      („Žaloba o neplatnosť - Životné prostredie - Smernica 2003/87/ES - Skleníkové plyny - Prideľovanie emisných kvót - Žiadosť o prevod emisných kvót podaná Nemecku - Žiadosť zaslaná v rámci vnútroštátneho konania o nariadené predbežného opatrenia s cieľom zabezpečiť potrebný účinok prejudiciálneho konania vo veci C-271/20 - Rozhodnutie Komisie o zamietnutí - Záujem na konaní - Neexistencia osobnej dotknutosti - Neprípustnosť“)
      (2022/C 2/51)
      Jazyk konania: nemčina

         Účastníci konania

         Žalobkyňa: Aurubis AG (Hamburg, Nemecko) (v zastúpení: S. Altenschmidt a J. Hoss, advokáti)

         Žalovaná: Európska komisia (v zastúpení: B. De Meester a G. Wils, splnomocnení zástupcovia)

         Predmet veci

      Návrh založený na článku 263 ZFEÚ, ktorého predmetom je zrušenie listu Komisie z 8. decembra, ktorým táto inštitúcia zamietla žiadosť Deutsche Emissionshandelsstelle (Nemecká správa pre obchodovanie s emisnými kvótami) podanú na účely zachovania práv o prevod na vnútroštátny holdingový účet Spolkovej republiky Nemecko, alebo, subsidiárne, na holdingový účet prevádzkovaný žalobkyňou, a to najneskôr do 31. decembra 2020, množstva emisných kvót skleníkových plynov zodpovedajúceho množstvu kvót, ktorých bezodplatné pridelenie žiadala žalobkyňa na Verwaltungsgericht Berlin (Správny súd Berlín, Nemecko) v rámci tretieho obdobia obchodovania s emisnými kvótami skleníkových plynov

         Výrok

                  1.

                  Žaloba sa zamieta ako neprípustná.

                  2.

                  Aurubis AG je povinná nahradiť trovy konania, vrátane trov konania vynaložených v konaní o nariadení predbežného opatrenia.

         (1)  Ú. v. EÚ C 44, 8.2.2021.


title: Vec T-731/20: Uznesenie Všeobecného súdu z 3. novembra 2021 – ExxonMobil Production Deutschland/Komisia („Žaloba o neplatnosť – Životné prostredie – Smernica 2003/87/ES – Skleníkové plyny – Prideľovanie emisných kvót – Žiadosť o prenos emisných kvót do Nemecka – Žiadosť podaná v rámci vnútroštátneho konania o nariadení predbežného opatrenia na účely zabezpečenia potrebného účinku prejudiciálneho konania vo veci C-126/20 – Zamietavé rozhodnutie Komisie – Aktívna legitimácia – Neexistencia priamej dotknutosti – Neprípustnosť“)

text:
               3.1.2022

               SK

               Úradný vestník Európskej únie

               C 2/38

      Uznesenie Všeobecného súdu z 3. novembra 2021 – ExxonMobil Production Deutschland/Komisia
      (Vec T-731/20) (1)

      („Žaloba o neplatnosť - Životné prostredie - Smernica 2003/87/ES - Skleníkové plyny - Prideľovanie emisných kvót - Žiadosť o prenos emisných kvót do Nemecka - Žiadosť podaná v rámci vnútroštátneho konania o nariadení predbežného opatrenia na účely zabezpečenia potrebného účinku prejudiciálneho konania vo veci C-126/20 - Zamietavé rozhodnutie Komisie - Aktívna legitimácia - Neexistencia priamej dotknutosti - Neprípustnosť“)
      (2022/C 2/52)
      Jazyk konania: nemčina

         Účastníci konania

         Žalobkyňa: ExxonMobil Production Deutschland GmbH (Hannover, Nemecko) (v zastúpení: S. Altenschmidt a J. Hoss, avokáti)

         Žalovaná: Európska komisia (v zastúpení: B. De Meester a G. Wils, splnomocnení zástupcovia)

         Predmet veci

      Žaloba podaná podľa článku 263 ZFEÚ o neplatnosť listu Komisie z 8. decembra 2020, ktorým táto inštitúcia zamietla žiadosť Deutsche Emissionshandelsstelle (Nemecká správa pre obchodovanie s emisnými kvótami) o predbežný prenos na národný holdingový účet, alebo subsidiárne na holdingový účet žalobkyne určitého množstva emisných kvót zodpovedajúceho množstvu dodatočných kvót, o ktorých pridelenie žalobkyňa požiadala v treťom období obchodovania s emisnými kvótami na Verwaltungsgericht Berlin (Správny súd Berlín, Nemecko)

         Výrok

                  1.

                  Žaloba sa zamieta ako neprípustná.

                  2.

                  ExxonMobil Production Deutschland GmbH znáša vlastné trovy konania vrátane trov konania o nariadení predbežného opatrenia.

         (1)  Ú. v. EÚ C 44, 8.2.2021.


title: Vec T-430/21: Uznesenie Všeobecného súdu z 29. októbra 2021 – Apex Brands/EUIPO – Sartorius Werkzeuge (SATA) („Ochranná známka Európskej únie – Námietkové konanie – Späťvzatie námietky – Zastavenie konania“)

text:
               3.1.2022

               SK

               Úradný vestník Európskej únie

               C 2/39

      Uznesenie Všeobecného súdu z 29. októbra 2021 – Apex Brands/EUIPO – Sartorius Werkzeuge (SATA)
      (Vec T-430/21) (1)

      („Ochranná známka Európskej únie - Námietkové konanie - Späťvzatie námietky - Zastavenie konania“)
      (2022/C 2/53)
      Jazyk konania: nemčina

         Účastníci konania

         Žalobkyňa: Apex Brands, Inc. (Wilmington, Delaware, Spojené štáty) (v zastúpení: S. Fröhlich, M. Hartmann a H. Lerchl, avocats)

         Žalovaný: Úrad Európskej únie pre duševné vlastníctvo (v zastúpení: E. Markakis, splnomocnený zástupca)

         Ďalší účastník konania pred odvolacím senátom EUIPO: Sartorius Werkzeuge GmbH & Co. KG (Ratingen, Nemecko)

         Predmet veci

      Žaloba podaná proti rozhodnutiu štvrtého odvolacieho senátu EUIPO zo 4. mája 2021 (vec R 2322/2020-4) týkajúcemu sa námietkového konania medzi spoločnosťami Sartorius Werkzeuge a Apex Brands

         Výrok

                  1.

                  Konanie o žalobe sa zastavuje.

                  2.

                  Apex Brands, Inc. znáša svoje vlastné trovy konania a je povinná nahradiť trovy konania, ktoré vznikli Úradu Európskej únie pre duševné vlastníctvo (EUIPO).

         (1)  Ú. v. EÚ C 357, 6.9.2021.


title: Vec T-527/21 R: Uznesenie predsedu Všeobecného súdu z 29. októbra 2021 – Abenante a i./Parlament a Rada („Konanie o nariadení predbežného opatrenia – Nariadenie (EÚ) 2021/953 – Digitálny COVID preukaz EÚ – Návrh na odklad výkonu – Neexistencia naliehavosti“)

text:
               3.1.2022

               SK

               Úradný vestník Európskej únie

               C 2/39

      Uznesenie predsedu Všeobecného súdu z 29. októbra 2021 – Abenante a i./Parlament a Rada
      (Vec T-527/21 R)
      („Konanie o nariadení predbežného opatrenia - Nariadenie (EÚ) 2021/953 - Digitálny COVID preukaz EÚ - Návrh na odklad výkonu - Neexistencia naliehavosti“)
      (2022/C 2/54)
      Jazyk konania: taliančina

         Účastníci konania

         Žalobcovia: Stefania Abenante (Ferrare, Taliansko) a ďalší 423 žalobcovia, ktorých mená sa nachádzajú v prílohe uznesenia (v zastúpení: M. Sandri, advokát)

         Žalovaní: Európsky parlament (v zastúpení: L. Visaggio, J. Rodrigues a P. López-Carceller, splnomocnení zástupcovia), Rada Európskej únie (v zastúpení: M. Moore a S. Scarpa Ferraglio, splnomocnení zástupcovia)

         Predmet veci

      Návrh podaný na základe článkov 278 a 279 ZFEÚ na odklad výkonu článku 3 ods. 1 písm. a) a b) nariadenia Európskeho parlamentu a Rady (EÚ) 2021/953 zo 14. júna 2021 o rámci pre vydávanie, overovanie a uznávanie interoperabilných potvrdení o očkovaní proti ochoreniu COVID-19, o vykonaní testu a prekonaní tohto ochorenia (digitálny COVID preukaz EÚ) s cieľom uľahčiť voľný pohyb počas pandémie ochorenia COVID-19 (Ú. v. EÚ L 211, 2021, s. 1)

         Výrok

                  1.

                  Návrh na nariadenie predbežného opatrenia sa zamieta.

                  2.

                  O trovách konania sa rozhodne neskôr.


title: Vec T-538/21 R: Uznesenie predsedu Všeobecného súdu z 3. novembra 2021 – PBL a WA/Komisia („Predbežné opatrenie – Štátna pomoc – Pomoc poskytnutá Francúzskom profesionálnemu futbalovému klubu – Návrh na nariadenie predbežného opatrenia – Neexistencia naliehavosti“)

text:
               3.1.2022

               SK

               Úradný vestník Európskej únie

               C 2/40

      Uznesenie predsedu Všeobecného súdu z 3. novembra 2021 – PBL a WA/Komisia
      (Vec T-538/21 R)
      („Predbežné opatrenie - Štátna pomoc - Pomoc poskytnutá Francúzskom profesionálnemu futbalovému klubu - Návrh na nariadenie predbežného opatrenia - Neexistencia naliehavosti“)
      (2022/C 2/55)
      Jazyk konania: francúzština

         Účastníci konania

         Žalobcovia: Penya Barça Lyon: Plus que des supporters (PBL) (Bron, Francúzsko), WA (v zastúpení: J. Branco, avocat)

         Žalovaná: Európska komisia (v zastúpení: B. Stromsky a G. Braga da Cruz, splnomocnení zástupcovia)

         Predmet veci

      Návrh na základe článkov 278 a 279 ZFEÚ na jednej strane na zrušenie listu Komisie z 1. septembra 2021 s referenčným číslom COMP.C.4/AH/mdr 2021(092342), ktorým sa odpovedá na sťažnosť týkajúcu sa štátnej pomoci (SA.64489 – Štátna pomoc pre futbalový klub Paris Saint Germain), a na druhej strane na vydanie súdneho príkazu adresovaného Komisii

         Výrok

                  1.

                  Návrh na nariadenie predbežného opatrenia sa zamieta.

                  2.

                  O trovách konania sa rozhodne neskôr.


title: Vec T-654/21: Žaloba podaná 8. októbra 2021 – Eurecna/Komisia

text:
               3.1.2022

               SK

               Úradný vestník Európskej únie

               C 2/40

      Žaloba podaná 8. októbra 2021 – Eurecna/Komisia
      (Vec T-654/21)
      (2022/C 2/56)
      Jazyk konania: taliančina

         Účastníci konania

         Žalobkyňa: Eurecna SpA (Venezia, Taliansko) (v zastúpení: R. Sciaudone, advokát)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil Komisii povinnosť predložiť správu Európskeho úradu pre boj proti podvodom (OLAF) a jej prílohy, a

                  —

                  uložil Komisii povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobkyňa uvádza päť žalobných dôvodov.

                  1.

                  Prvý žalobný dôvod je založený na porušení povinnosti odôvodnenia.

                              —

                              V tejto súvislosti sa tvrdí, že dokumenty, z ktorých vychádza napadnuté rozhodnutie, sú nekonzistentné a neobvyklé; že odôvodnenie je nesprávne a nekonzistentné vo vzťahu k listu o prerušení [platieb] z 25. júna 2019; že bola porušená povinnosť odôvodnenia vo vzťahu k vyšetrovacím úkonom Európskeho úradu pre boj proti podvodom a že závery Európskeho úradu pre boj proti podvodom sú neurčité, všeobecné a vecne nepodložené.

                  2.

                  Druhý žalobný dôvod je založený na porušení zásady riadnej správy vecí verejných a zásady náležitej starostlivosti v správnom konaní v súvislosti s auditom, ktorý vykonala Ernst & Young.

                  3.

                  Tretí žalobný dôvod je založený na porušení práva na obhajobu v súvislosti s auditom, ktorý vykonala Ernst & Young.

                  4.

                  Štvrtý žalobný dôvod je založený na porušení zásady riadnej správy vecí verejných vzhľadom na nedodržanie povinnosti nestrannosti v správnom konaní.

                  5.

                  Piaty žalobný dôvod je založený na nesprávnom výklade zmluvy vo vzťahu k spoločnosti Ernst & Young.


title: Vec T-666/21: Žaloba podaná 15. októbra 2021 – Società Navigazione Siciliana/Komisia

text:
               3.1.2022

               SK

               Úradný vestník Európskej únie

               C 2/41

      Žaloba podaná 15. októbra 2021 – Società Navigazione Siciliana/Komisia
      (Vec T-666/21)
      (2022/C 2/57)
      Jazyk konania: taliančina

         Účastníci konania

         Žalobkyňa: Società Navigazione Siciliana SCpA (Trapani, Taliansko) (v zastúpení: R. Nazzini, F. Ruggeri Laderchi, C. Labruna a L. Calini, avvocati)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  čiastočne zrušil rozhodnutie zo 17. júna 2021 v časti, v ktorej sa konštatuje, že Società Navigazione Siciliana SCpA je príjemcom neoprávnenej pomoci vyplývajúcej z daňových výnimiek upravených zákonom z roku 2010, a nariaďuje jej vrátenie talianskemu štátu,

                  —

                  uložil Komisii povinnosť nahradiť škodu, ktorá už bola vyčíslená a ktorá ešte bude vyčíslená v (prípadnom) neskoršom štádiu konania,

                  —

                  uložil Komisii povinnosť nahradiť trovy tohto konania.

         Dôvody a hlavné tvrdenia

      Na podporu svojej žaloby žalobkyňa uvádza dva žalobné dôvody.

                  1.

                  Prvý dôvod je založený na nesprávnom určení príjemcu pomoci – porušenie práva

                              —

                              Žalobkyňa v tejto súvislosti tvrdí, že rozhodnutie zo 17. júna 2021 obsahuje zjavné nesprávne právne posúdenie a uplatnenie európskej právnej úpravy v časti, kde Komisia za príjemcu pomoci posúdenej ako nezlučiteľnej s európskou právnou úpravou v súvislosti s platbou poplatku za zápis z dôvodu nadobudnutia časti podniku Sinemar považovala spoločnosť Società Navigazione Siciliana SCpA (a nie Siremar).

                  2.

                  Druhý dôvod je založený na zlučiteľnosti pomoci s výnimkou upravenou článkom 106 ods. 2 ZFEÚ – Porušenie práva – Porušenie povinnosti odôvodnenia

                              —

                              Žalobkyňa v tejto súvislosti tvrdí, že rozhodnutie zo 17. júna 2021 v každom prípade obsahuje zjavné nesprávne právne posúdenie a uplatnenie európskej právnej úpravy, ako aj porušenie povinnosti odôvodnenia, ktorú má žalovaná, v časti, v ktorej Komisia bez toho, aby v tejto súvislosti vykonala akúkoľvek analýzu, vylúčila zlučiteľnosť pomoci pre Società Navigazione Siciliana SCpA s výnimkou upravenou článkom 106 ods. 2 ZFEÚ v prospech služieb všeobecného hospodárskeho záujmu.


title: Vec T-668/21: Žaloba podaná 15. októbra 2021 – Siremar/Komisia

text:
               3.1.2022

               SK

               Úradný vestník Európskej únie

               C 2/42

      Žaloba podaná 15. októbra 2021 – Siremar/Komisia
      (Vec T-668/21)
      (2022/C 2/58)
      Jazyk konania: taliančina

         Účastníci konania

         Žalobkyňa: Sicilia Regionale Marittima SpA – Siremar (Rím, Taliansko) (v zastúpení: B. Nascimbene, F. Rossi Dal Pozzo a A. Moriconi, avvocati)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie zo 17. júna 2021, pokiaľ ide o články 2 a 3,

                  —

                  subsidiárne zrušil články 5 a 6 uvedeného rozhodnutia, ktoré nariaďujú vrátenie údajnej pomoci, pričom toto vrátenie vyhlasujú za okamžité a účinné,

                  —

                  uložil Komisii povinnosť nariadiť trovy konania.

         Dôvody a hlavné tvrdenia

      Na podporu svojej žaloby žalobkyňa uvádza tri žalobné dôvody.

                  1.

                  Prvý dôvod je založený na porušení článku 107 ods. 1 a článku 108 ods. 2 ZFEÚ, ako aj usmernení na záchranu a reštrukturalizáciu z roku 2004.

                              —

                              Žalobkyňa v tejto súvislosti tvrdí, že napadnuté rozhodnutie obsahuje nesprávne právne posúdenie v súvislosti s uplatnením článku 107 ods. 3 písm. b) ZFEÚ, ako aj usmernení z roku 2004, v časti, v ktorej uvádza, že pomoc na záchranu spoločnosti Siremar bola predĺžená protiprávne na jeden rok a že táto pomoc je nezlučiteľná s ustanoveniami práva Únie v oblasti štátnej pomoci.

                  2.

                  Druhý dôvod je založený na porušení článku 107 ods. 1 a článku 108 ods. 2 ZFEÚ v súvislosti s výnimkami z platby určitých daní

                              —

                              Žalobkyňa v tejto súvislosti tvrdí, že právo na spornú daňovú výnimku podlieha podmienkam všeobecne definovaným právnou úpravou konkurzu a reštrukturalizácie.

                  3.

                  Tretí dôvod je založený na porušení zásady právnej istoty a zásady riadnej správy vecí verejných v súvislosti s dobou trvania konania a z toho vyplývajúcou nezákonnosťou príkazu na vrátenie.

                              —

                              Žalobkyňa v tejto súvislosti tvrdí, že konanie o preskúmaní, ktoré napáda, trvalo príliš dlho, čím boli porušené zásada právnej istoty a zásada riadnej správy vecí verejných, ako aj všeobecné zásady, z ktorých uvedené zásady vychádzajú.


title: Vec T-681/21: Žaloba podaná 20. októbra 2021 – Alves Casas/EUIPO – Make-Up Art Cosmetics (mccosmetics NY)

text:
               3.1.2022

               SK

               Úradný vestník Európskej únie

               C 2/43

      Žaloba podaná 20. októbra 2021 – Alves Casas/EUIPO – Make-Up Art Cosmetics (mccosmetics NY)
      (Vec T-681/21)
      (2022/C 2/59)
      Jazyk, v ktorom bola podaná žaloba: portugalčina

         Účastníci konania

         Žalobkyňa: Ana Maria Alves Casas (Porto, Portugalsko) (v zastúpení: Â. Rodrigues Oliveira, advokátka)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Make-Up Art Cosmetics, Inc. (New York, New York, Spojené štáty)

         Údaje týkajúce sa konania pred EUIPO

         Prihlasovateľ spornej ochrannej známky: žalobkyňa.

         Dotknutá sporná ochranná známka: obrazová ochranná známka Európskej únie mccosmetics NY – prihláška č. 17 866 777.

         Konanie pred EUIPO: námietkové konanie.

         Napadnuté rozhodnutie: rozhodnutie druhého odvolacieho senátu EUIPO z 20. októbra 2021 vo veci R 2398/2020-2.

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil EUIPO povinnosť nahradiť trovy konania, so všetkými právnymi následkami, ktoré z toho vyplývajú.

         Uvádzaný žalobný dôvod

                  —

                  porušenie článku 47 ods. 2 a ods. 3 a článku 8 ods. 1 písm. b) a článku 8 ods. 5 nariadenia Európskeho parlamentu a Rady (EÚ) 2017/1001.


title: Vec T-684/21: Žaloba podaná 21. októbra 2021 – Mostostal/EUIPO – Polimex – Mostostal (MOSTOSTAL)

text:
               3.1.2022

               SK

               Úradný vestník Európskej únie

               C 2/43

      Žaloba podaná 21. októbra 2021 – Mostostal/EUIPO – Polimex – Mostostal (MOSTOSTAL)
      (Vec T-684/21)
      (2022/C 2/60)
      Jazyk, v ktorom bola podaná žaloba: angličtina

         Účastníci konania

         Žalobkyňa: Mostostal S.A. (Varšava, Poľsko) (v zastúpení: C. Saettel, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Polimex – Mostostal S.A. (Varšava)

         Údaje týkajúce sa konania pred EUIPO

         Majiteľ spornej ochrannej známky: žalobkyňa v konaní na Všeobecnom súde

         Dotknutá sporná ochranná známka: slovná ochranná známka Európskej únie MOSTOSTAL – ochranná známka Európskej únie č. 9 329 848

         Konanie pred EUIPO: konanie o výmaze

         Napadnuté rozhodnutie: rozhodnutie piateho odvolacieho senátu EUIPO z 30. júla 2021 vo veci R 2508/2019-5

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  určil, že ochranná známka Európskej únie zapísaná 20. mája 2011 pod číslom 9 329 848 je platná,

                  —

                  uložil EUIPO a vedľajšiemu účastníkovi konania povinnosť nahradiť trovy konania v súlade s článkom 134 ods. 1 Rokovacieho poriadku Všeobecného súdu.

         Uvádzané žalobné dôvody

                  —

                  porušenie článku 94 ods. 1 nariadenia Európskeho parlamentu a Rady (EÚ) 2017/1001,

                  —

                  porušenie článku 59 ods. 1 písm. b) nariadenia Európskeho parlamentu a Rady (EÚ) 2017/1001,

                  —

                  porušenie článku 59 ods. 3 nariadenia Európskeho parlamentu a Rady (EÚ) 2017/1001,

                  —

                  porušenie článku 61 nariadenia Európskeho parlamentu a Rady (EÚ) 2017/1001.


title: Vec T-694/21: Žaloba podaná 28. októbra 2021 – aTmos Industrielle Lüftungstechnik/EUIPO – aTmos Industrielle Lüftungstechnik (aTmos)

text:
               3.1.2022

               SK

               Úradný vestník Európskej únie

               C 2/44

      Žaloba podaná 28. októbra 2021 – aTmos Industrielle Lüftungstechnik/EUIPO – aTmos Industrielle Lüftungstechnik (aTmos)
      (Vec T-694/21)
      (2022/C 2/61)
      Jazyk, v ktorom bola podaná žaloba: nemčina

         Účastníci konania

         Žalobkyňa: aTmos Industrielle Lüftungstechnik GmbH (Düsseldorf, Nemecko) (v zastúpení: F. Stangl a S. Pilgram Rechtsanwälte)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: aTmos Industrielle Lüftungstechnik GmbH (Riedstadt, Nemecko)

         Údaje týkajúce sa konania pred EUIPO

         Majiteľ spornej ochrannej známky: žalobkyňa

         Dotknutá sporná ochranná známka: slovná ochranná známka Európskej únie aTmos – ochranná známka Európskej únie č. 12 285 649

         Konanie pred EUIPO: konanie o výmaze

         Napadnuté rozhodnutie: rozhodnutie piateho odvolacieho senátu EUIPO z 2. septembra 2021 vo veci R 1844/2020-5

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil EUIPO povinnosť nahradiť trovy konania, vrátane trov konania, ktoré vznikli v konaní pred odvolacím senátom.

         Uvádzané žalobné dôvody

                  —

                  porušenie článku 60 ods. 1 písm. c) v spojení s článkom 8 ods. 4 nariadenia Európskeho parlamentu a Rady (EÚ) 2017/1001,

                  —

                  porušenie článku 95 ods. 1 druhej vety nariadenia Európskeho parlamentu a Rady (EÚ) 2017/1001.


title: Vec T-695/21: Žaloba podaná 28. októbra 2021 – Alauzun a i./Komisia

text:
               3.1.2022

               SK

               Úradný vestník Európskej únie

               C 2/45

      Žaloba podaná 28. októbra 2021 – Alauzun a i./Komisia
      (Vec T-695/21)
      (2022/C 2/62)
      Jazyk konania: francúzština

         Účastníci konania

         Žalobcovia: Virginie Alauzun (Saint-Cannat, Francúzsko) a 774 ďalších žalobcov (v zastúpení: F. Di Vizio, advokát)

         Žalovaná: Európska komisia

         Návrhy

      Žalobcovia navrhujú, aby Všeobecný súd:

                  —

                  rozhodol, že Európska komisia (EK) v prípade mRNA vakcín protiprávne do preklinickej fázy nezahrnula skúšky karcinogenity a genotoxicity,

                  —

                  uložil Európskej komisii povinnosť zahrnúť skúšky karcinogenity a genotoxicity do preklinickej fázy v prípade mRNA vakcín, ktoré ešte neboli povolené v rámci postupu EMA,

                  —

                  uložil Európskej komisii povinnosť zahrnúť skúšky karcinogenity a genotoxicity do preklinickej fázy v prípade mRNA vakcín, ktoré už boli povolené v rámci postupu EMA,

                  —

                  požiadal Komisiu o predloženie týchto informácií:

                              —

                              presný regulačný základ, ktorý viedol k tomu, že predmetné skúšky neboli zahrnuté do fáz preklinických skúšok a dohľadu nad liekmi,

                              —

                              nariadenie, ktorým sa stanovujú povinné skúšky potrebné pre povolenie mRNA vakcín,

                  —

                  uložil Európskej komisii povinnosť nahradiť trovy konania žalobcov.

         Dôvody a hlavné tvrdenia

      Na podporu svojej žaloby žalobcovia uvádzajú jeden prípad porušenia práva Únie a jeden prípad nečinnosti na strane Komisie. Žalobcovia v tejto súvislosti tvrdia, že Európska komisia nedodržala svoju povinnosť „zabezpečiť vysokú úroveň ochrany ľudského zdravia“, ktorá jej vyplýva z článku 168 ZFEÚ, keď udelila podmienečné povolenie uviesť na trh mRNA vakcíny bez toho, aby sa vykonali štúdie karcinogenity a genotoxicity.


title: Vec T-696/21: Žaloba podaná 28. októbra 2021 – Les Bordes Golf International/EUIPO – Mast-Jägermeister (LES BORDES)

text:
               3.1.2022

               SK

               Úradný vestník Európskej únie

               C 2/46

      Žaloba podaná 28. októbra 2021 – Les Bordes Golf International/EUIPO – Mast-Jägermeister (LES BORDES)
      (Vec T-696/21)
      (2022/C 2/63)
      Jazyk, v ktorom bola podaná žaloba: angličtina

         Účastníci konania

         Žalobkyňa: Les Bordes Golf International (Saint-Laurent-Nouan, Francúzsko) (v zastúpení: M. Maier, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Mast-Jägermeister SE (Wolfenbüttel, Nemecko)

         Údaje týkajúce sa konania pred EUIPO

         Prihlasovateľ spornej ochrannej známky: žalobkyňa.

         Dotknutá sporná ochranná známka: obrazová ochranná známka Európskej únie LES BORDES – prihláška č. 18 082 876.

         Konanie pred EUIPO: námietkové konanie.

         Napadnuté rozhodnutie: rozhodnutie štvrtého odvolacieho senátu EUIPO z 1. septembra 2021 vo veci R 67/2021-4.

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  potvrdil rozhodnutie námietkového oddelenia zo 17. apríla 2020 vydané v námietkovom konaní č. B 3 094 879 a

                  —

                  uložil EUIPO a ďalšiemu účastníkovi konania povinnosť nahradiť trovy konania, ktoré vznikli žalobkyni, vrátane trov konania vynaložených pred odvolacím senátom.

         Uvádzaný žalobný dôvod

                  —

                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.


title: Vec T-697/21: Žaloba podaná 26. októbra 2021 – FC/EASO

text:
               3.1.2022

               SK

               Úradný vestník Európskej únie

               C 2/46

      Žaloba podaná 26. októbra 2021 – FC/EASO
      (Vec T-697/21)
      (2022/C 2/64)
      Jazyk konania: gréčtina

         Účastníci konania

         Žalobca: FC (v zastúpení: V. Christianos, A. Skoulikis a G. Kelepouri, advokáti)

         Žalovaná: Európsky podporný úrad pre azyl (EASO)

         Návrhy

      Žalobca navrhuje, aby Všeobecný súd:

                  —

                  zrušiť napadnuté rozhodnutie orgánu oprávneného uzatvárať pracovné zmluvy EASO z 25. júla 2021 č. EASO/EDD/2021/112, ktorým sa zamietla sťažnosť žalobcu z 26. marca 2021 podaná podľa článku 90 ods. 2 Služobného poriadku úradníkov Európskej únie, a

                  —

                  uložiť EASO povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobca uvádza štyri žalobné dôvody.

                  1.

                  Prvý žalobný dôvod je založený na tvrdení, že napadnuté rozhodnutie je poznačené porušením práva žalobcu na obhajobu.

                  2.

                  Druhý žalobný dôvod je založený na tvrdení, že napadnuté rozhodnutie je poznačené porušením práva na riadnu správu vecí verejných.

                  3.

                  Tretí žalobný dôvod je založený na tvrdení, že napadnuté rozhodnutie je poznačené porušením práva žalobcu na účinnú súdnu ochranu.

                  4.

                  Štvrtý žalobný dôvod je založený na tvrdení, že napadnuté rozhodnutie je poznačené porušením všeobecnej zásady hospodárnosti konania.


title: Vec T-698/21: Žaloba podaná 27. októbra 2021 – Paraskevaidis/Rada a Komisia

text:
               3.1.2022

               SK

               Úradný vestník Európskej únie

               C 2/47

      Žaloba podaná 27. októbra 2021 – Paraskevaidis/Rada a Komisia
      (Vec T-698/21)
      (2022/C 2/65)
      Jazyk konania: angličtina

         Účastníci konania

         Žalobca: Georgios Paraskevaidis (Wezembeek-Oppem, Belgicko) (v zastúpení: S. Pappas a D.-A. Pappa, advokáti)

         Žalované: Rada Európskej únie a Európska komisia

         Návrhy

      Žalobca navrhuje, aby Všeobecný súd:

                  —

                  zrušil rozhodnutie Komisie zo 4. februára 2021 a plán splátok z 9. marca 2021 a rozhodnutie Rady z 19. júla 2021, ktorým sa zamietla sťažnosť žalobcu proti rozhodnutiu Komisie, v rozsahu, v akom obsahuje dodatočné odôvodnenie, a

                  —

                  a uložil žalovaným povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobca uvádza štyri žalobné dôvody.

                  1.

                  Prvý žalobný dôvod je založený tom, že napadnuté rozhodnutia porušujú zásadu zákonnosti. Zároveň sa uvádza, že revidovaný záver č. 237/05 (1) sa neuplatňoval na obdobie, za ktoré si žalobca žiadal príspevok na vzdelanie.

                  2.

                  Druhý žalobný dôvod sa zakladá na tom, že revidovaný záver č. 237/05 bol protizákonne uplatnený retroaktívne.

                  3.

                  Tretí žalobný dôvod sa zakladá na tom, že revidovaný záver č. 237/05 prijali vedúci útvarov nad rámec svojej pôsobnosti.

                  4.

                  Štvrtý žalobný dôvod sa zakladá na tom, že revidovaný záver porušuje článok 3 ods. 1 Prílohy VII Služobného poriadku.

         (1)  Revidovaný záver č. 237/05 o príspevku na vzdelávanie v zmysle článku 3 ods. 1 Prílohy VII k Služobnému poriadku schválený vedúcimi útvarov na ich 284. stretnutí 1. júla 2020.


title: Vec T-700/21: Žaloba podaná 2. novembra 2021 – Voco/EUIPO (tvar formy balenia)

text:
               3.1.2022

               SK

               Úradný vestník Európskej únie

               C 2/48

      Žaloba podaná 2. novembra 2021 – Voco/EUIPO (tvar formy balenia)
      (Vec T-700/21)
      (2022/C 2/66)
      Jazyk konania: nemčina

         Účastníci konania

         Žalobkyňa: Voco GmbH (Cuxhaven, Nemecko) (v zastúpení: C. Spintig a S. Pietzcker, Rechtsanwälte)

         Žalovaný: Úrad Európskej únie pre duševné vlastníctvo (EUIPO)

         Údaje týkajúce sa konania pred EUIPO

         Dotknutá sporná ochranná známka: trojrozmerná ochranná známka Európskej únie (tvar formy balenia) – prihláška č. 17 959 421

         Napadnuté rozhodnutie: rozhodnutie štvrtého odvolacieho senátu EUIPO z 23. augusta 2021 vo veci R 117/2021-4

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil EUIPO povinnosť nahradiť trovy konania pred Všeobecným súdom a odvolacím senátom, a to najmä so zahrnutím trov žalobkyne.

         Uvádzaný žalobný dôvod

                  —

                  porušenie článku 7 ods. 1 písm. b) nariadenia Európskeho parlamentu a Rady (EÚ) 2017/1001.


title: Vec T-701/21: Žaloba podaná 2. novembra 2021 – Allessa/EUIPO – Dumerth (CASSELLAPARK)

text:
               3.1.2022

               SK

               Úradný vestník Európskej únie

               C 2/48

      Žaloba podaná 2. novembra 2021 – Allessa/EUIPO – Dumerth (CASSELLAPARK)
      (Vec T-701/21)
      (2022/C 2/67)
      Jazyk, v ktorom bola podaná žaloba: nemčina

         Účastníci konania

         Žalobkyňa: Allessa GmbH (Frankfurt nad Mohanom, Nemecko) (v zastúpení: S. Fröhlich, M. Hartmann a H. Lerchl, Rechtsanwälte)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Carim Dumerth (Frankfurt nad Mohanom)

         Údaje týkajúce sa konania pred EUIPO

         Majiteľ spornej ochrannej známky: ďalší účastník konania pred odvolacím senátom.

         Dotknutá sporná ochranná známka: slovná ochranná známka Európskej únie CASSELLAPARK – ochranná známka Európskej únie č. 16 917 429.

         Konanie pred EUIPO: konanie o vyhlásení neplatnosti.

         Napadnuté rozhodnutie: rozhodnutie piateho odvolacieho senátu EUIPO z 11. augusta 2021 vo veci R 1043/2020-5.

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil EUIPO povinnosť nahradiť trovy konania.

         Uvádzané žalobné dôvody

                  —

                  porušenie práva byť vypočutý vo forme nedostatku odôvodnenia,

                  —

                  porušenie článku 7 ods. 1 písm. c) nariadenia Európskeho parlamentu a Rady (EÚ) 2017/1001,

                  —

                  porušenie článku 7 ods. 1 písm. b) nariadenia Európskeho parlamentu a Rady (EÚ) 2017/1001,

                  —

                  porušenie článku 7 ods. 1 písm. g) nariadenia Európskeho parlamentu a Rady (EÚ) 2017/1001,

                  —

                  porušenie článku 59 ods. 1 písm. a) nariadenia Európskeho parlamentu a Rady (EÚ) 2017/1001.


title: Vec T-704/21: Žaloba podaná 3. novembra 2021 – Compass Tex/EUIPO (Trusted Handwork)

text:
               3.1.2022

               SK

               Úradný vestník Európskej únie

               C 2/49

      Žaloba podaná 3. novembra 2021 – Compass Tex/EUIPO (Trusted Handwork)
      (Vec T-704/21)
      (2022/C 2/68)
      Jazyk konania: nemčina

         Účastníci konania

         Žalobkyňa: Compass Tex Ltd (Tsuen Wan, Hongkong, Čína) (v zastúpení: M. Gail, advokát)

         Žalovaný: Úrad Európskej únie pre duševné vlastníctvo (EUIPO)

         Údaje týkajúce sa konania pred EUIPO

         Dotknutá sporná ochranná známka: slovná ochranná známka Európskej únie Trusted Handwork – prihláška č. 18 244 483

         Napadnuté rozhodnutie: rozhodnutie piateho odvolacieho senátu EUIPO z 31. augusta 2021 veci R 0034/2021-5

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil EUIPO povinnosť nahradiť trovy konania.

         Uvádzaný žalobný dôvod

                  —

                  porušenie článku 7 ods. 1 písm. b) v spojení s článkom 7 ods. 2 nariadenia Európskeho parlamentu a Rady (EÚ) 2017/1001.


title: Vec T-709/21: Žaloba podaná 1. novembra 2021 – WhatsApp Ireland/EDPB

text:
               3.1.2022

               SK

               Úradný vestník Európskej únie

               C 2/50

      Žaloba podaná 1. novembra 2021 – WhatsApp Ireland/EDPB
      (Vec T-709/21)
      (2022/C 2/69)
      Jazyk konania: angličtina

         Účastníci konania

         Žalobkyňa: WhatsApp Ireland Ltd (Dublin, Ireland) (v zastúpení: H.-G. Kamann, F. Louis, A. Vallery, advokáti, P. Nolan, B. Johnston, C. Monaghan, solicitors, P. Sreenan, D. McGrath, C. Geoghegan a E. Egan McGrath, barristers-at-law)

         Žalovaný: Európsky výbor pre ochranu údajov

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie Európskeho výboru pre ochranu údajov (EDPB) 1/21 z 28. júla 2021 v celom rozsahu alebo v jeho príslušných častiach,

                  —

                  uložil žalovanému povinnosť nahradiť trovy konania.

         Dôvody a hlavné tvrdenia

      Na podporu svojej žaloby na zrušenie rozhodnutia EDPB 1/21 z 28. júla 2021 v spore týkajúcom sa pripravovaného rozhodnutia týkajúceho sa spoločnosti WhatsApp Ireland prijatého Irish Supervisory Authority (írsky dozorný orgán) v súlade s článkom 65 ods. 1 písm. a) nariadenia Európskeho parlamentu a Rady (EÚ) 2016/679 (1), žalobkyňa uvádza sedem žalobných dôvodov.

                  1.

                  Prvý žalobný dôvod je založený na prekročení zo strany EDPB právomocí, ktoré mu boli priznané článkom 65 GDPR.

                  2.

                  Druhý žalobný dôvod je založený na porušení článku 13 ods. 1 písm. d) a článku 12 ods. 1 GDPR tým, že EDPB vykladá a uplatňuje tieto ustanovenia príliš striktne a ukladá spoločnosti WhatsApp neprimeranú povinnosť transparentnosti, keď od nej požaduje poskytnutie nevyžiadaných informácií.

                  3.

                  Tretí žalobný dôvod je založený na porušení článku 4 ods. 1 GDPR tým, že EDPB vykladá a uplatňuje toto ustanovenie príliš striktne a pojem „osobné údaje“ vykladá príliš široko.

                  4.

                  Štvrtý žalobný dôvod je založený na porušení prezumpcie neviny zakotvenej v článku 48 Charty základných práv Európskej únie zo strany EDPB tým, že EDPB ukladá spoločnosti WhatsApp dôkazné bremeno, podľa ktorého má preukázať, že jej prostredie spracovania je také, že riziko spätnej identifikácie dotknutých osôb je len špekulatívne.

                  5.

                  Piaty žalobný dôvod je založený na porušení práva na riadnu správu vecí verejných zakotveného v článku 41 Charty základných práv Európskej únie zo strany EDPB tým, že EDPB porušil právo spoločnosti WhatsApp byť vypočutý a povinnosť starostlivo a nestranne preskúmať dôkazy, ako aj primerane odôvodniť svoje rozhodnutie.

                  6.

                  Šiesty žalobný dôvod je založený na porušení článku 83 GDPR a rôznych základných zásad, ktorými sa riadi ukladanie pokút podľa GDPR.

                  7.

                  Siedmy žalobný dôvod je založený na porušení zásady právnej istoty zo strany EDPB tým, že EDPB nebral do úvahy, že jeho rozhodnutie zahŕňa nový spôsob výkladu a uplatnenia viacerých ustanovení GDPR, v dôsledku čoho sa dopustenie sa porušenia nedalo predvídať.

         (1)  Nariadenie Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. ES L 119, 2016, s. 1).


title: Vec T-716/21: Žaloba podaná 8. novembra 2021 – Kaczorowska/EUIPO – Groupe Marcelle (MAESELLE)

text:
               3.1.2022

               SK

               Úradný vestník Európskej únie

               C 2/51

      Žaloba podaná 8. novembra 2021 – Kaczorowska/EUIPO – Groupe Marcelle (MAESELLE)
      (Vec T-716/21)
      (2022/C 2/70)
      Jazyk, v ktorom bola podaná žaloba: angličtina

         Účastníci konania

         Žalobkyňa: Katarzyna Kaczorowska (Varšava, Poľsko) (v zastúpení: P. Kurcman, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Groupe Marcelle Inc. (Lachine, Quebec, Kanada)

         Údaje týkajúce sa konania pred EUIPO

         Prihlasovateľ spornej ochrannej známky: žalobkyňa

         Dotknutá sporná ochranná známka: prihláška slovnej ochrannej známky Európskej únie MAESELLE – prihláška č. 18 131 833

         Konanie pred EUIPO: námietkové konanie

         Napadnuté rozhodnutie: rozhodnutie štvrtého odvolacieho senátu EUIPO zo 6. septembra 2021 vo veci R 671/2021-4

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  zrušil rozhodnutie námietkového oddelenia z 15. februára 2021 v námietkovom konaní č. B 3 108 583, pokiaľ ide o všetky tovary a služby, v prípade ktorých bolo námietke vyhovené,

                  —

                  vrátil vec EUIPO, aby zmenil rozhodnutie vo veci samej a zapísal spornú ochrannú známku pre všetky tovary a služby, ktorých sa týka, bez toho, aby boli dotknuté tie, ktoré neboli napadnuté,

                  —

                  uložil EUIPO povinnosť nahradiť trovy konania pred námietkovým oddelením, odvolacím senátom a na Všeobecnom súde.

         Uvádzaný žalobný dôvod

                  —

                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.


title: Vec T-717/21: Žaloba podaná 8. novembra 2021 – ICA Traffic/Komisia

text:
               3.1.2022

               SK

               Úradný vestník Európskej únie

               C 2/51

      Žaloba podaná 8. novembra 2021 – ICA Traffic/Komisia
      (Vec T-717/21)
      (2022/C 2/71)
      Jazyk konania: nemčina

         Účastníci konania

         Žalobkyňa: ICA Traffic GmbH (Dortmund, Nemecko) (v zastúpení: S. Hertwig a C. Vogt, advokáti)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie žalovanej v rozsahu, v akom rámcová dohoda so spoločnosťou UVD Robots APS o dodávkach maximálneho počtu 200 dezinfekčných robotov stratila účinnosť dosiahnutím oznámeného najvyššieho množstva,

                  —

                  uložil žalovanej povinnosť nahradiť trovy konania

         Dôvody a hlavné tvrdenia

      Na podporu svojej žaloby žalobkyňa uvádza jeden žalobný dôvod.
      Rozhodnutie Európskej komisie oznámené v tlačovej správe z 21. septembra 2021 o nákupe ďalších 100 robotov napriek skončeniu účinnosti rámcovej dohody porušuje zásadu zákonnosti administratívneho postupu Únie, ktorá je v primárnom práve zakotvená v článku 263 ods. 2 ZFEÚ v spojení s článkom 264 ZFEÚ.
      Súdny dvor Európskej únie vo veci C-23/20 (1) rozhodol, že dosiahnutím najvyššieho množstva stanoveného v oznámení sa rámcová dohoda stáva neúčinnou. Rozhodnutie Európskej komisie objednať na základe rámcovej dohody so spoločnosťou UVD Robots APS nad rámec dodaných 200 dezinfekčných robotov ďalších 100 kusov porušuje článok 49 smernice Európskeho parlamentu a Rady 2014/24/ES z 26. februára 2014 o verejnom obstarávaní a o zrušení smernice 2004/18/ES (2), ako aj body 7, 8 a 10 písm. a) časti C jej prílohy V v spojení s jej článkom 33 a zásadami rovnosti zaobchádzania a transparentnosti upravenými v článku 18 ods. 1 tejto smernice.

         (1)  Rozsudok zo 17. júna 2021, Simonsen & Weel, C-23/20, EU:C:2021:490.

         (2)  Ú. v. EÚ L 94, 2014, s. 65.


title: Vec T-718/21: Žaloba podaná 8. novembra 2021 – Kaczorowska/EUIPO – Groupe Marcelle (MAESELLE)

text:
               3.1.2022

               SK

               Úradný vestník Európskej únie

               C 2/52

      Žaloba podaná 8. novembra 2021 – Kaczorowska/EUIPO – Groupe Marcelle (MAESELLE)
      (Vec T-718/21)
      (2022/C 2/72)
      Jazyk, v ktorom bola podaná žaloba: angličtina

         Účastníci konania

         Žalobkyňa: Katarzyna Kaczorowska (Varšava, Poľsko) (v zastúpení: P. Kurcman, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Groupe Marcelle Inc. (Lachine, Quebec, Kanada)

         Údaje týkajúce sa konania pred EUIPO

         Prihlasovateľ spornej ochrannej známky: žalobkyňa

         Dotknutá sporná ochranná známka: prihláška slovnej ochrannej známky Európskej únie MAESELLE – prihláška č. 18 130 823

         Konanie pred EUIPO: námietkové konanie

         Napadnuté rozhodnutie: rozhodnutie štvrtého odvolacieho senátu EUIPO zo 6. septembra 2021 vo veci R 671/2021-4

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  zrušil rozhodnutie námietkového oddelenia z 15. februára 2021 v námietkovom konaní č. B 3 108 698, pokiaľ ide o všetky tovary a služby, v prípade ktorých bolo námietke vyhovené,

                  —

                  vrátil vec EUIPO, aby zmenil rozhodnutie vo veci samej a zapísal spornú ochrannú známku pre všetky tovary a služby, ktorých sa týka, bez toho, aby boli dotknuté tie, ktoré neboli napadnuté,

                  —

                  uložil EUIPO povinnosť nahradiť trovy konania pred námietkovým oddelením, odvolacím senátom a na Všeobecnom súde.

         Uvádzaný žalobný dôvod

                  —

                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.


title: Vec T-178/21: Uznesenie Všeobecného súdu z 29. októbra 2021 – LF/Komisia

text:
               3.1.2022

               SK

               Úradný vestník Európskej únie

               C 2/53

      Uznesenie Všeobecného súdu z 29. októbra 2021 – LF/Komisia
      (Vec T-178/21) (1)

      (2022/C 2/73)
      Jazyk konania: francúzština
      Predseda štvrtej komory nariadil výmaz veci.

         (1)  Ú. v. EÚ C 206, 31.5.2021


title: Vec C-149/22: Návrh na začatie prejudiciálneho konania, ktorý podal Supreme Court (Írsko) 2. marca 2022 – Merck Sharp & Dohme Corp/Clonmel Healthcare Limited

text:
                  10.5.2022

                  SK

                  Úradný vestník Európskej únie

                  C 191/21

         Návrh na začatie prejudiciálneho konania, ktorý podal Supreme Court (Írsko) 2. marca 2022 – Merck Sharp & Dohme Corp/Clonmel Healthcare Limited
         (Vec C-149/22)
         (2022/C 191/27)
         Jazyk konania: angličtina

            Vnútroštátny súd, ktorý podal návrh na začatie prejudiciálneho konania

         Supreme Court

            Účastníci konania pred vnútroštátnym súdom

            Odvolateľka: Merck Sharp & Dohme Corp

            Odporkyňa: Clonmel Healthcare Limited

            Prejudiciálne otázky

                     1.

                                    a)

                                    Postačuje, na účely poskytnutia dodatkového ochranného osvedčenia a na účely platnosti daného DOO v zmysle článku 3 písm. a) nariadenia č. 469/2009 (1), aby bol výrobok, na ktorý bolo udelené DOO, výslovne uvedený v patentových nárokoch a aby bol nimi chránený; alebo je pre poskytnutie DOO potrebné, aby majiteľ patentu, ktorému bolo udelené povolenie na uvedenie na trh, preukázal aj novosť alebo vynálezcovstvo, alebo aby výrobok spadal do užšieho pojmu označovaného ako vynález chránený patentom?

                                    b)

                                    Ak platí posledná uvedená možnosť, teda je potrebné splniť podmienku ochrany patentom, čo musí preukázať majiteľ patentu a povolenia na uvedenie na trh na získanie platného DOO?

                     2.

                     Ak, ako v tomto prípade, je patent udelený na konkrétny liek, ezetimib a patentové nároky uvádzajú, že uplatnenie lieku na humánne použitie sa môže týkať použitia tohto lieku samotného alebo v kombinácii s iným liekom, v tomto prípade simvastatínom, ktorý je verejne prístupný, môže byť DOO udelené podľa článku 3 písm. a) nariadenia len na výrobok obsahujúci ezetimib, monoterapiu alebo môže byť DOO udelené aj na akúkoľvek alebo všetky kombinované výrobky uvedené v patentových nárokoch?

                     3.

                     Ak je na monoterapiu, liek A, v tomto prípade ezetimib, udelené DOO, alebo ak je na akúkoľvek kombinovanú liečbu najprv udelené DOO na lieky A a B ako kombinovanú liečbu, ktoré sú súčasťou patentových nárokov, ale iba liek A je nový a teda patentovaný s tým, že ostatné lieky sú už známe, alebo verejne prístupné, je poskytnutie DOO obmedzené na prvé uvedenie na trh buď danej monoterapie liekom A, alebo prvej kombinovanej terapie, ktorej bolo poskytnuté DOO, liekom A+B, takže, po prvom udelení už nemôže dôjsť k druhému alebo tretiemu udeleniu DOO na monoterapiu alebo akúkoľvek kombinovanú terapiu okrem predmetnej prvej kombinácie, na ktorú bolo udelené DOO?

                     4.

                     Ak patentové nároky zahŕňajú tak jedinú novú molekulu a kombináciu tejto molekuly s existujúcim alebo známym liekom, napríklad verejne prístupným, alebo viaceré takého nároky na kombináciu, obmedzuje článok 3 písm. c) nariadenia poskytnutie DOO;

                                 a)

                                 iba na jedinú molekulu, ak je uvádzaná na trh ako výrobok;

                                 b)

                                 na prvé uvedenie výrobku chráneného patentom na trh, či je to monoterapia liekom chráneným platným patentom alebo prvá kombinovaná liečba, alebo

                                 c)

                                 buď a) alebo b) v závislosti od voľby majiteľa patentu bez ohľadu na dátum povolenia na uvedenie na trh?

                           A ak platí niektoré z vyššie uvedeného, prečo?

            (1)  Nariadenia Európskeho parlamentu a Rady (ES) č. 469/2009 o dodatkovom ochrannom osvedčení pre liečivá (Ú. v. EÚ L 152, 2009, s. 1).


title: Vec C-211/17: Uznesenie Súdneho dvora (prvá komora) z 24. októbra 2019 (návrh na začatie prejudiciálneho konania, ktorý podal Curtea de Apel Bacău – Rumunsko) – SC Topaz Development SRL/Constantin Juncu, Raisa Juncu (Návrh na začatie prejudiciálneho konania – Článok 99 Rokovacieho poriadku Súdneho dvora – Ochrana spotrebiteľov – Smernica 93/13/EHS – Nekalé podmienky v spotrebiteľských zmluvách – Zmluva o budúcej kúpnej zmluve vypracovaná developerom a overená notárom – Článok 3 ods. 2 a článok 4 ods. 1 – Dôkaz o dojednaní ustanovení – Domnienka – Podpis zmluvy spotrebiteľom – Článok 3 ods. 3 – Príloha bod 1 písm. d) až f) a i) – Výslovná rozväzovacia doložka – Sankčné ustanovenie – Nekalá povaha – Články 6 a 7 – Možnosť vnútroštátneho súdu zmeniť ustanovenie, ktorého nekalá povaha bola konštatovaná)

text:
               10.2.2020

               SK

               Úradný vestník Európskej únie

               C 45/8

      Uznesenie Súdneho dvora (prvá komora) z 24. októbra 2019 (návrh na začatie prejudiciálneho konania, ktorý podal Curtea de Apel Bacău – Rumunsko) – SC Topaz Development SRL/Constantin Juncu, Raisa Juncu
      (Vec C-211/17) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Ochrana spotrebiteľov - Smernica 93/13/EHS - Nekalé podmienky v spotrebiteľských zmluvách - Zmluva o budúcej kúpnej zmluve vypracovaná developerom a overená notárom - Článok 3 ods. 2 a článok 4 ods. 1 - Dôkaz o dojednaní ustanovení - Domnienka - Podpis zmluvy spotrebiteľom - Článok 3 ods. 3 - Príloha bod 1 písm. d) až f) a i) - Výslovná rozväzovacia doložka - Sankčné ustanovenie - Nekalá povaha - Články 6 a 7 - Možnosť vnútroštátneho súdu zmeniť ustanovenie, ktorého nekalá povaha bola konštatovaná)
      (2020/C 45/03)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Curtea de Apel Bacău

         Účastníci konania

         Žalobkyňa: SC Topaz Development SRL

         Žalovaní: Constantin Juncu, Raisa Juncu

         Výrok

                  1.

                  Článok 3 ods. 2 a článok 4 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa majú vykladať v tom zmysle, že za okolností, ako sú tie vo veci samej, samotný podpis zmluvy uzavretej medzi spotrebiteľom a obchodníkom, ktorá stanovuje, že týmto podpisom spotrebiteľ súhlasí so všetkými zmluvnými ustanoveniami vopred vypracovanými obchodníkom, nevedie k vyvráteniu domnienky, podľa ktorej takéto ustanovenia neboli predmetom individuálneho dojednania.

                  2.

                  Článok 3 ods. 3 smernice Rady 93/13 v spojení s jej prílohou sa má vykladať v tom zmysle, že výslovná rozväzovacia doložka a sankčné ustanovenie, aké sú dotknuté vo veci samej, uvedené v zmluve uzavretej medzi spotrebiteľom a obchodníkom a stanovené výlučne v prospech obchodníka, ktorý zmluvu vopred vypracoval, môžu predstavovať nekalú podmienku podľa bodu 1 písm. d) až f) tejto prílohy, čo musí overiť vnútroštátny súd.

                  3.

                  Článok 6 smernice 93/13 sa má vykladať v tom zmysle, že ak sa rozhodne, že výslovná rozväzovacia doložka a sankčné ustanovenie uvedené v zmluve o budúcej kúpnej zmluve uzavretej medzi spotrebiteľom a obchodníkom, sú nekalé, nemôže vnútroštátny súd napraviť neplatnosť takýchto nekalých podmienok tým, že ich nahradí vlastným rozhodnutím, s výnimkou prípadu, že táto zmluva nemôže existovať, pokiaľ sa zrušia tieto nekalé podmienky a že zrušenie tejto zmluvy v jej celku by vystavilo spotrebiteľa obzvlášť negatívnym dôsledkom.

         (1)  Ú. v. EÚ C 249, 31.7.2017.


title: spojené veci C-540/17 a C-541/17: Uznesenie Súdneho dvora (desiata komora) z 13. novembra 2019 (návrh na začatie prejudiciálneho konania, ktorý podal Bundesverwaltungsgericht – Nemecko) – Spolková republika Nemecko/Adel Hamed (C-540/17), Amar Omar (C-541/17) (Návrh na začatie prejudiciálneho konania – Článok 99 Rokovacieho poriadku Súdneho dvora – Priestor slobody, bezpečnosti a spravodlivosti – Spoločné konania o poskytovaní a odnímaní medzinárodnej ochrany – Smernica 2013/32/EÚ – Článok 33 ods. 2 písm. a) – Zamietnutie žiadosti o azyl orgánmi členského štátu ako zjavne neprípustnej z dôvodu predchádzajúceho priznania postavenia utečenca v inom členskom štáte – Článok 4 Charty základných práv Európskej únie – Vážne riziko neľudského alebo ponižujúceho zaobchádzania – Životné podmienky osôb s postavením utečenca v tomto inom členskom štáte)

text:
               10.2.2020

               SK

               Úradný vestník Európskej únie

               C 45/9

      Uznesenie Súdneho dvora (desiata komora) z 13. novembra 2019 (návrh na začatie prejudiciálneho konania, ktorý podal Bundesverwaltungsgericht – Nemecko) – Spolková republika Nemecko/Adel Hamed (C-540/17), Amar Omar (C-541/17)
      (spojené veci C-540/17 a C-541/17) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Priestor slobody, bezpečnosti a spravodlivosti - Spoločné konania o poskytovaní a odnímaní medzinárodnej ochrany - Smernica 2013/32/EÚ - Článok 33 ods. 2 písm. a) - Zamietnutie žiadosti o azyl orgánmi členského štátu ako zjavne neprípustnej z dôvodu predchádzajúceho priznania postavenia utečenca v inom členskom štáte - Článok 4 Charty základných práv Európskej únie - Vážne riziko neľudského alebo ponižujúceho zaobchádzania - Životné podmienky osôb s postavením utečenca v tomto inom členskom štáte)
      (2020/C 45/04)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesverwaltungsgericht

         Účastníci konania

         Navrhovateľka v konaní o opravnom prostriedku „Revision“: Spolková republika Nemecko

         Odporcovia v konaní o opravnom prostriedku „Revision“: Adel Hamed (C-540/17), Amar Omar (C-541/17)

         Výrok

      Článok 33 ods. 2 písm. a) smernice Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany sa má vykladať v tom zmysle, že bráni tomu, aby členský štát využil možnosť poskytnutú týmto ustanovením zamietnuť žiadosť o medzinárodnú ochranu ako neprípustnú z dôvodu, že žiadateľovi už bolo priznané postavenie utečenca iným členským štátom, ak v dôsledku predpokladaných životných podmienok, ktoré bude mať tento žiadateľ ako osoba s uvedeným postavením v tomto inom členskom štáte, existuje vážne riziko, že bude vystavený neľudskému alebo ponižujúcemu zaobchádzaniu v zmysle článku 4 Charty základných práv Európskej únie.

         (1)  Ú. v. EÚ C 402, 27.11.2017.


title: spojené veci C-439/18 a C-472/18: Uznesenie Súdneho dvora (siedma komora) z 15. októbra 2019 (návrhy na začatie prejudiciálneho konania, ktoré podal Tribunal Superior de Justicia de Galicia – Španielsko) – OH (C-439/18), ER (C-472/18)/Agencia Estatal de la Administración Tributaria (AEAT) (Návrh na začatie prejudiciálneho konania – Sociálna politika – Smernica 97/81/ES – Rámcová dohoda o práci na kratší pracovný čas – Doložka 4 – Pracovníci a pracovníčky – Zásady rovnosti príležitostí a rovnosti zaobchádzania s mužmi a ženami v oblasti zamestnania a povolania – Smernica 2006/54/ES – Článok 14 ods. 1 – Pracovník na kratší pracovný čas s vertikálnym cyklickým rozvrhnutím pracovného času – Uznanie počtu odpracovaných rokov – Spôsob výpočtu príplatkov za odpracované trojročné obdobia – Vylúčenie neodpracovaných období)

text:
               10.2.2020

               SK

               Úradný vestník Európskej únie

               C 45/10

      Uznesenie Súdneho dvora (siedma komora) z 15. októbra 2019 (návrhy na začatie prejudiciálneho konania, ktoré podal Tribunal Superior de Justicia de Galicia – Španielsko) – OH (C-439/18), ER (C-472/18)/Agencia Estatal de la Administración Tributaria (AEAT)
      (spojené veci C-439/18 a C-472/18) (1)

      (Návrh na začatie prejudiciálneho konania - Sociálna politika - Smernica 97/81/ES - Rámcová dohoda o práci na kratší pracovný čas - Doložka 4 - Pracovníci a pracovníčky - Zásady rovnosti príležitostí a rovnosti zaobchádzania s mužmi a ženami v oblasti zamestnania a povolania - Smernica 2006/54/ES - Článok 14 ods. 1 - Pracovník na kratší pracovný čas s vertikálnym cyklickým rozvrhnutím pracovného času - Uznanie počtu odpracovaných rokov - Spôsob výpočtu príplatkov za odpracované trojročné obdobia - Vylúčenie neodpracovaných období)
      (2020/C 45/05)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Tribunal Superior de Justicia de Galicia

         Účastníci konania

         Žalobcovia: OH (C-439/18), ER (C-472/18)

         Žalovaná: Agencia Estatal de la Administración Tributaria (AEAT)

         Výrok

      „Je v rozpore s doložkou 4 ods. 1 a 2 európskej rámcovej dohody o práci na kratší pracovný čas, ktorá tvorí prílohu smernice Rady 97/81/ES z 15. decembra 1997 a článkom 2 ods. 1 písm. b) a článkom 14 ods. 1 smernice Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie), ustanovenie kolektívnej zmluvy a podniková prax, podľa ktorej sa na účely mzdového ohodnotenia a kariérneho postupu musia zohľadniť odpracované roky zamestnankyne na kratší pracovný čas v rámci vertikálneho rozvrhnutia pracovného času počas roka, výlučne s ohľadom na odpracovaný čas?“

         (1)  Ú. v. EÚ C 373, 15.10.2018.


title: Vec C-552/18: Uznesenie Súdneho dvora (deviata komora) z 20. novembra 2019 (návrh na začatie prejudiciálneho konania, ktorý podal Consiglio di Stato – Taliansko) – Indaco Service Soc. coop. sociale, konajúca vo svojom mene a ako splnomocnená zástupkyňa Coop. sociale il Melograno/Ufficio Territoriale del Governo Taranto (Návrh na začatie prejudiciálneho konania – Článok 99 Rokovacieho poriadku Súdneho dvora – Verejné zákazky – Smernica 2014/24/ES – Článok 57 ods. 4 písm. c) a g) – Verejné zákazky na služby – Nepovinné dôvody vylúčenia – Závažné odborné pochybenie – Spochybnenie bezúhonnosti hospodárskeho subjektu – Staršia zmluva – Vykonanie – Nesplnenie povinnosti – Vypovedanie – Žaloba – Posúdenie nesplnenia zmluvy verejným obstarávateľom – Zabránenie až do skončenia súdneho konania)

text:
               10.2.2020

               SK

               Úradný vestník Európskej únie

               C 45/10

      Uznesenie Súdneho dvora (deviata komora) z 20. novembra 2019 (návrh na začatie prejudiciálneho konania, ktorý podal Consiglio di Stato – Taliansko) – Indaco Service Soc. coop. sociale, konajúca vo svojom mene a ako splnomocnená zástupkyňa Coop. sociale il Melograno/Ufficio Territoriale del Governo Taranto
      (Vec C-552/18) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Verejné zákazky - Smernica 2014/24/ES - Článok 57 ods. 4 písm. c) a g) - Verejné zákazky na služby - Nepovinné dôvody vylúčenia - Závažné odborné pochybenie - Spochybnenie bezúhonnosti hospodárskeho subjektu - Staršia zmluva - Vykonanie - Nesplnenie povinnosti - Vypovedanie - Žaloba - Posúdenie nesplnenia zmluvy verejným obstarávateľom - Zabránenie až do skončenia súdneho konania)
      (2020/C 45/06)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Consiglio di Stato

         Účastníci konania

         Žalobkyňa: Indaco Service Soc. coop. sociale, konajúca vo svojom mene a ako splnomocnená zástupkyňa Coop. sociale il Melograno

         Žalovaný: Ufficio Territoriale del Governo Taranto

         za prítomnosti: Cometa Società Cooperativa Sociale

         Výrok

      Článok 57 ods. 4 písm. c) a g) smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES sa má vykladať v tom zmysle, že bráni vnútroštátnej právnej úprave, na základe ktorej podanie žaloby proti rozhodnutiu o vypovedaní zmluvy o uzatvorení verejnej zákazky prijatému verejným obstarávateľom z dôvodu „závažného odborného pochybenia“ počas vykonávania tejto zmluvy bráni verejnému obstarávateľovi, ktorý vyhlasuje nové verejné obstarávanie, aby počas výberu uchádzačov vylúčil subjekt na základe posúdenia spoľahlivosti tohto subjektu.

         (1)  Ú. v. EÚ C 436, 3.12.2018.


title: Vec C-756/18: Uznesenie Súdneho dvora (ôsma komora) z 24. októbra 2019 (návrh na začatie prejudiciálneho konania, ktorý podal Tribunal d’instance d’Aulnay-Sous-Bois – Francúzsko) – LC, MD/easyJet Airline Co. Ltd (Návrh na začatie prejudiciálneho konania – Rokovací poriadok Súdneho dvora – Článok 99 – Letecká doprava – Nariadenie (ES) č. 261/2004 – Veľké meškanie letu – Právo cestujúcich na náhradu škody – Dôkaz, že sa cestujúci dostavil na odbavenie – Rezervácia potvrdená leteckým dopravcom)

text:
               10.2.2020

               SK

               Úradný vestník Európskej únie

               C 45/11

      Uznesenie Súdneho dvora (ôsma komora) z 24. októbra 2019 (návrh na začatie prejudiciálneho konania, ktorý podal Tribunal d’instance d’Aulnay-Sous-Bois – Francúzsko) – LC, MD/easyJet Airline Co. Ltd
      (Vec C-756/18) (1)

      (Návrh na začatie prejudiciálneho konania - Rokovací poriadok Súdneho dvora - Článok 99 - Letecká doprava - Nariadenie (ES) č. 261/2004 - Veľké meškanie letu - Právo cestujúcich na náhradu škody - Dôkaz, že sa cestujúci dostavil na odbavenie - Rezervácia potvrdená leteckým dopravcom)
      (2020/C 45/07)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Tribunal d’instance d’Aulnay-Sous-Bois

         Účastníci konania

         Žalobcovia: LC, MD

         Žalovaná: easyJet Airline Co. Ltd

         Výrok

      Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, a predovšetkým jeho článok 3 ods. 2 písm. a), sa má vykladať v tom zmysle, že cestujúcim, ktorých let mal pri prílete meškanie tri alebo viac hodín a ktorí majú na tento let potvrdenú rezerváciu, nemožno náhradu škody podľa tohto nariadenia odoprieť len z toho dôvodu, že pri svojom návrhu na náhradu škody nepreukázali, že sa dostavili na odbavenie pre uvedený let, najmä prostredníctvom letenky, ibaže by sa preukázalo, že uvedeným letom necestovali, čo musí overiť vnútroštátny súd.

         (1)  Ú. v. EÚ C 54, 11.2.2019.


title: Vec C-292/19: Uznesenie Súdneho dvora (šiesta komora) z 24. októbra 2019 (návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság – Maďarsko) – PORR Építési Kft./Nemzeti Adó- és Vámhivatal Fellebbviteli Igazgatósága (Návrh na začatie prejudiciálneho konania – Článok 99 Rokovacieho poriadku Súdneho dvora – Spoločný systém dane z pridanej hodnoty (DPH) – Zdaniteľný základ – Zníženie – Smernica 2006/112/ES – Článok 90 – Zásada daňovej neutrality – Pohľadávka, ktorá sa po ukončení konkurzného konania stala nevymožiteľnou)

text:
               10.2.2020

               SK

               Úradný vestník Európskej únie

               C 45/12

      Uznesenie Súdneho dvora (šiesta komora) z 24. októbra 2019 (návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság – Maďarsko) – PORR Építési Kft./Nemzeti Adó- és Vámhivatal Fellebbviteli Igazgatósága
      (Vec C-292/19) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Spoločný systém dane z pridanej hodnoty (DPH) - Zdaniteľný základ - Zníženie - Smernica 2006/112/ES - Článok 90 - Zásada daňovej neutrality - Pohľadávka, ktorá sa po ukončení konkurzného konania stala nevymožiteľnou)
      (2020/C 45/08)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Közigazgatási és Munkaügyi Bíróság

         Účastníci konania

         Žalobca: PORR Építési Kft.

         Žalovaný: Nemzeti Adó- és Vámhivatal Fellebbviteli Igazgatósága

         Výrok

      Článok 90 smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že členský štát musí umožniť zníženie zdaniteľného základu dane z pridanej hodnoty, ak zdaniteľná osoba vie preukázať, že pohľadávka, ktorú má vo vzťahu k dlžníkovi, je definitívne nevymožiteľná, čo musí preskúmať vnútroštátny súd, ak táto situácia nepredstavuje nezaplatenie, na ktoré by sa mohla vzťahovať výnimka z povinnosti zníženia zdaniteľného základu dane z pridanej hodnoty stanovená v odseku 2 tohto článku.

         (1)  Ú. v. EÚ C 220, 1.7.2019.


title: Vec C-486/19: Uznesenie Súdneho dvora (desiata komora) z 19. novembra 2019 – (návrh na začatie prejudiciálneho konania, ktorý podal Korkein oikeus – Fínsko) – trestné konanie proti A, B (Návrh na začatie prejudiciálneho konania – Článok 99 Rokovacieho poriadku Súdneho dvora – Štátna pomoc – Daň z cukroviniek, zmrzliny a osviežujúcich nápojov – Oslobodenie podobných výrobkov od dane, ktoré by mohlo predstavovať štátnu pomoc v zmysle článku 107 ods. 1 ZFEÚ – Právomoc uložiť trestnú sankciu v prípade nesplnenie povinností týkajúcich sa tejto dane)

text:
               10.2.2020

               SK

               Úradný vestník Európskej únie

               C 45/13

      Uznesenie Súdneho dvora (desiata komora) z 19. novembra 2019 – (návrh na začatie prejudiciálneho konania, ktorý podal Korkein oikeus – Fínsko) – trestné konanie proti A, B
      (Vec C-486/19) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Štátna pomoc - Daň z cukroviniek, zmrzliny a osviežujúcich nápojov - Oslobodenie podobných výrobkov od dane, ktoré by mohlo predstavovať štátnu pomoc v zmysle článku 107 ods. 1 ZFEÚ - Právomoc uložiť trestnú sankciu v prípade nesplnenie povinností týkajúcich sa tejto dane)
      (2020/C 45/09)
      Jazyk konania: fínčina

         Vnútroštátny súd, ktorý podal návrh na začatie prejudiciálneho konania

      Korkein oikeus

         Účastníci trestného konania pred vnútroštátnym súdom

      A, B

         Výrok

      Právo Únie sa má vykladať v tom zmysle, že nebráni tomu, aby fyzickej osobe konajúcej za spoločnosť, ktorá je povinná platiť spotrebnú daň zaťažujúcu určité výrobky, ako je daň vo veci samej, a ktorá si nesplnila povinnosti týkajúce sa tejto dane, bola uložená trestná sankcia na základe uplatniteľného vnútroštátneho práva, hoci oslobodenie iných podnikov od dane, pokiaľ ide o podobné výrobky by sa považovalo za štátnu pomoc v zmysle článku 107 ods. 1 ZFEÚ.

         (1)  Ú. v. EÚ C 295, 2.9.2019.


title: Vec C-713/19 P: Odvolanie podané 24. septembra 2019: Ramón Guiral Broto proti rozsudku Všeobecného súdu (štvrtá komora) z 12. júla 2019 vo veci T-772/17, Café del Mar a i./EUIPO - Guiral Broto (C del M)

text:
               10.2.2020

               SK

               Úradný vestník Európskej únie

               C 45/13

      Odvolanie podané 24. septembra 2019: Ramón Guiral Broto proti rozsudku Všeobecného súdu (štvrtá komora) z 12. júla 2019 vo veci T-772/17, Café del Mar a i./EUIPO - Guiral Broto (C del M)
      (Vec C-713/19 P)
      (2020/C 45/10)
      Jazyk konania: španielčina

         Účastníci konania

         Odvolateľ: Ramón Guiral Broto (v zastúpení: A. Sirimarco, abogado)

         Ďalší účastníci konania: Café del Mar, SC, José Les Viamonte, Carlos Andrea González a Úrad Európskej únie pre duševné vlastníctvo
      Uznesením z 12. decembra 2019 Súdny dvor (komora rozhodujúca o prijatí odvolania) rozhodol neprijať odvolanie a určil, že Ramón Guiral Broto znáša vlastné trovy konania.


title: Vec C-759/19: Návrh na začatie prejudiciálneho konania, ktorý podal Landgericht Gera (Nemecko) 16. októbra 2019 – PG/Volkswagen AG

text:
               10.2.2020

               SK

               Úradný vestník Európskej únie

               C 45/15

      Návrh na začatie prejudiciálneho konania, ktorý podal Landgericht Gera (Nemecko) 16. októbra 2019 – PG/Volkswagen AG
      (Vec C-759/19)
      (2020/C 45/13)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landgericht Gera

         Účastníci konania pred vnútroštátnym súdom

         Žalobca: PG

         Žalovaná: Volkswagen AG

         Prejudiciálne otázky

                  1.

                  Má sa § 6 ods. 1 a § 27 ods. 1 EG-FGV (1), respektíve článok 18 ods. 1 a článok 26 ods. 1 smernice 2007/46/ES (2) vykladať v tom zmysle, že výrobca poruší svoju povinnosť vydať platné osvedčenie podľa § 6 ods. 1 EG-FGV (respektíve svoju povinnosť priložiť osvedčenie o zhode podľa článku 18 ods. 1 smernice 2007/46/ES), ak do vozidla zabudoval zakázané rušiace zariadenie v zmysle článku 5 ods. 2 a článku 3 bodu 10 nariadenia (ES) č. 715/2007 (3), a uvedenie takéhoto vozidla na trh porušuje zákaz uvedenia vozidla na trh bez platného osvedčenia o zhode podľa § 27 ods. 1 EG-FGV (respektíve zákaz predaja bez platného osvedčenia o zhode podľa článku 26 ods. 1 smernice 2007/46/ES)?
                  V prípade kladnej odpovede:

                              1

                                          a.

                                          Je cieľom § 6 a § 27 EG FGV, respektíve článku 18 ods. 1, článku 26 ods. 1 a článku 46 smernice 2007/45 aj ochrana tretej osoby v zmysle § 823 ods. 2 BGB a síce práve aj v súvislosti so slobodou konania a jeho majetkom? Patrí nadobudnutie jazdeného vozidla koncovým zákazníkom, ktoré bolo do obehu uvedené bez platného osvedčenia o zhode, do oblasti rizika, na ktorého odvrátenie boli vydané tieto predpisy?

                  2.

                  Je cieľom článku 5 ods. 2 nariadenia (ES) č. 715/2007 aj ochrana koncového zákazníka a síce aj v súvislosti so slobodou konania a jeho majetkom? Patrí nadobudnutie vozidla koncovým zákazníkom, ktoré bolo do obehu uvedené bez platného osvedčenia o zhode, do oblasti rizika, na ktorého odvrátenie boli vydané tieto predpisy?

         (1)  Nariadenie o typovom schvaľovaní vozidiel z 3. februára 2011 (BGBl. I s. 126), zmenené článkom 7 nariadenia z 23. marca 2017 (BGBl. I. s. 522).

         (2)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Ú. v. EÚ L 263, 2007, s. 1).

         (3)  Nariadenie Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 171, 2007, s. 1).


title: Vec C-793/19: Návrh na začatie prejudiciálneho konania, ktorý podal Bundesverwaltungsgericht (Nemecko) 29. októbra 2019 – Bundesrepublik Deutschland/SpaceNet AG

text:
               10.2.2020

               SK

               Úradný vestník Európskej únie

               C 45/16

      Návrh na začatie prejudiciálneho konania, ktorý podal Bundesverwaltungsgericht (Nemecko) 29. októbra 2019 – Bundesrepublik Deutschland/SpaceNet AG
      (Vec C-793/19)
      (2020/C 45/15)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesverwaltungsgericht

         Účastníci konania pred vnútroštátnym súdom

         Navrhovateľka v konaní o opravnom prostriedku „Revision“: Bundesrepublik Deutschland

         Odporkyňa v konaní o opravnom prostriedku „Revision“: SpaceNet AG

         Prejudiciálna otázka

      Má sa článok 15 smernice 2002/58/ES (1) s ohľadom na články 7, 8 a 11, ako aj článok 52 ods. 1 Charty základných práv Európskej únie na jednej strane a článok 6 Charty základných práv Európskej únie (2) a tiež článok 4 Zmluvy o Európskej únii na druhej strane vykladať v tom zmysle, že bráni vnútroštátnej právnej úprave, ktorá prevádzkovateľom verejne dostupných elektronických komunikačných služieb ukladá povinnosť, aby preventívne uchovávali prevádzkové a lokalizačné dáta konečných užívateľov týchto služieb, ak

                  —

                  si táto povinnosť nevyžaduje osobitný dôvod čo sa týka miestneho, časového alebo územného hľadiska,

                  —

                  sa povinnosť uchovávania v rámci poskytovania verejne dostupných telefonických služieb, vrátane prenosu krátkych správ (SMS), multimediálnych správ (MMS) alebo iných podobných správ, ako aj neprijatých alebo neúspešných hovorov, vzťahuje na tieto dáta:

                              —

                              telefónne číslo alebo iný identifikačný znak volajúceho a volaného čísla, a v prípade presmerovania alebo prepojenia hovoru, akékoľvek ďalšie zúčastnené číslo,

                              —

                              dátum a čas začatia a skončenia spojenia resp. v prípade prenosu krátkych správ (SMS), multimediálnych správ (MMS) alebo iných podobných správ, okamihy odoslania a prijatia správy s uvedením príslušného časového pásma,

                              —

                              informácie o využívanej službe, ak v rámci telefonickej služby možno využívať rôzne druhy služieb,

                              —

                              v prípade mobilných telefonických služieb tiež

                                          —

                                          medzinárodný identifikačný znak účastníkov mobilného hovoru v prípade volajúceho a volaného čísla,

                                          —

                                          medzinárodný identifikačný znak volajúceho a volaného koncového zariadenia,

                                          —

                                          dátum a čas prvej aktivácie služby s uvedením príslušného časového pásma v prípade predplatených služieb,

                                          —

                                          označenie rádiových buniek, ktoré sa v prípade volajúceho a volaného čísla použili na začiatku spojenia,

                              —

                              v prípade internetových telefonických služieb aj IP adresy volajúceho a volaného čísla a pridelené užívateľské mená,

                  —

                  sa povinnosť uchovávania v prípade poskytovania verejne dostupných služieb internetového pripojenia vzťahuje na tieto dáta:

                              —

                              IP adresu pridelenú účastníkovi internetového spojenia,

                              —

                              jednoznačnú identifikáciu čísla, prostredníctvom ktorého sa zabezpečuje internetové spojenie, ako aj pridelené užívateľské meno,

                              —

                              dátum a čas začiatku a ukončenia internetového spojenia s použitím pridelenej IP adresy a uvedením príslušného časového pásma,

                              —

                              v prípade mobilného spojenia, označenie rádiovej bunky, ktorá sa použila na začiatku internetového pripojenia,

                  —

                  nemožno uchovávať nižšie uvedené dáta:

                              —

                              obsah komunikácie,

                              —

                              dáta o načítaných internetových stránkach,

                              —

                              dáta o službách elektronickej pošty,

                              —

                              dáta týkajúce sa pripojení k alebo z určitých čísel osôb, orgánov alebo organizácií pôsobiacich v sociálnej alebo cirkevnej oblasti,

                  —

                  je doba preventívneho uchovávania v prípade lokalizačných dát, t. j. pokiaľ ide o označenie použitej rádiovej bunky, štyri týždne a v prípade ostatných dát, desať týždňov,

                  —

                  je zaručená účinná ochrana preventívne uchovávaných dát pred nebezpečenstvom ich zneužitia a pred akýmkoľvek nedovoleným prístupom,

                  —

                  preventívne uchovávané dáta možno použiť len na účely stíhania závažných trestných činov a odvrátenia konkrétnej hrozby pre zdravie, život alebo slobodu osoby alebo pre existenciu Spolku resp. Spolkovej krajiny, okrem IP-adresy pridelenej účastníkovi internetového spojenia, ktorú možno použiť v rámci informácií o referenčných dátach, ak ide o stíhanie akýchkoľvek trestných činov, odvracanie nebezpečenstva pre verejnú bezpečnosť a zdravie, ako aj v súvislosti s plnením úloh spravodajských služieb?

         (1)  Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 2002, s. 37; Mim. vyd. 13/029, s. 514) v znení zmenenom smernicou 2009/136/ES (Ú. v. EÚ L 337, 2009, s. 11).

         (2)  Ú. v. ES C 364, 2000, s. 1.


title: Vec C-794/19: Návrh na začatie prejudiciálneho konania, ktorý podal Bundesverwaltungsgericht (Nemecko) 29. októbra 2019 – Bundesrepublik Deutschland/Telekom Deutschland GmbH

text:
               10.2.2020

               SK

               Úradný vestník Európskej únie

               C 45/18

      Návrh na začatie prejudiciálneho konania, ktorý podal Bundesverwaltungsgericht (Nemecko) 29. októbra 2019 – Bundesrepublik Deutschland/Telekom Deutschland GmbH
      (Vec C-794/19)
      (2020/C 45/16)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesverwaltungsgericht

         Účastníci konania pred vnútroštátnym súdom

         Navrhovateľka v konaní o opravnom prostriedku „Revision“: Bundesrepublik Deutschland

         Odporkyňa v konaní o opravnom prostriedku „Revision“: Telekom Deutschland GmbH

         Prejudiciálne otázky

      Má sa článok 15 smernice 2002/58/ES (1) s ohľadom na články 7, 8 a 11, ako aj článok 52 ods. 1 Charty základných práv Európskej únie (2) na jednej strane a článok 6 Charty základných práv Európskej únie a tiež článok 4 Zmluvy o Európskej únii na druhej strane vykladať v tom zmysle, že bráni vnútroštátnej právnej úprave, ktorá prevádzkovateľom verejne dostupných elektronických komunikačných služieb ukladá povinnosť, aby preventívne uchovávali prevádzkové a lokalizačné dáta konečných užívateľov týchto služieb, ak

                  —

                  si táto povinnosť nevyžaduje osobitný dôvod čo sa týka miestneho, časového alebo územného hľadiska,

                  —

                  sa povinnosť uchovávania v rámci poskytovania verejne dostupných telefonických služieb, vrátane prenosu krátkych správ (SMS), multimediálnych správ (MMS) alebo iných podobných správ, ako aj neprijatých alebo neúspešných hovorov, vzťahuje na tieto dáta:

                              —

                              telefónne číslo alebo iný identifikačný znak volajúceho a volaného čísla, a v prípade presmerovania alebo prepojenia hovoru, akékoľvek ďalšie zúčastnené číslo,

                              —

                              dátum a čas začatia a skončenia spojenia resp. v prípade prenosu krátkych správ (SMS), multimediálnych správ (MMS) alebo iných podobných správ, okamihy odoslania a prijatia správy s uvedením príslušného časového pásma,

                              —

                              informácie o využívanej službe, ak v rámci telefonickej služby možno využívať rôzne druhy služieb,

                              —

                              v prípade mobilných telefonických služieb tiež

                                          —

                                          medzinárodný identifikačný znak účastníkov mobilného hovoru v prípade volajúceho a volaného čísla,

                                          —

                                          medzinárodný identifikačný znak volajúceho a volaného koncového zariadenia,

                                          —

                                          dátum a čas prvej aktivácie služby s uvedením príslušného časového pásma v prípade predplatených služieb,

                                          —

                                          označenie rádiových buniek, ktoré sa v prípade volajúceho a volaného čísla použili na začiatku spojenia,

                              —

                              v prípade internetových telefonických služieb aj IP adresy volajúceho a volaného čísla a pridelené užívateľské mená,

                  —

                  sa povinnosť uchovávania v prípade poskytovania verejne dostupných služieb internetového pripojenia vzťahuje na tieto dáta:

                              —

                              IP adresu pridelenú účastníkovi internetového spojenia,

                              —

                              jednoznačnú identifikáciu čísla, prostredníctvom ktorého sa zabezpečuje internetové spojenie, ako aj pridelené užívateľské meno,

                              —

                              dátum a čas začiatku a ukončenia internetového spojenia s použitím pridelenej IP adresy a uvedením príslušného časového pásma,

                              —

                              v prípade mobilného spojenia, označenie rádiovej bunky, ktorá sa použila na začiatku internetového pripojenia,

                  —

                  nemožno uchovávať nižšie uvedené dáta:

                              —

                              obsah komunikácie,

                              —

                              dáta o načítaných internetových stránkach,

                              —

                              dáta o službách elektronickej pošty,

                              —

                              dáta týkajúce sa pripojení k alebo z určitých čísel osôb, orgánov alebo organizácií pôsobiacich v sociálnej alebo cirkevnej oblasti,

                  —

                  je doba preventívneho uchovávania v prípade lokalizačných dát, t. j. pokiaľ ide o označenie použitej rádiovej bunky, štyri týždne a v prípade ostatných dát, desať týždňov,

                  —

                  je zaručená účinná ochrana preventívne uchovávaných dát pred nebezpečenstvom ich zneužitia a pred akýmkoľvek nedovoleným prístupom,

                  —

                  preventívne uchovávané dáta možno použiť len na účely stíhania závažných trestných činov a odvrátenia konkrétnej hrozby pre zdravie, život alebo slobodu osoby alebo pre existenciu Spolku resp. Spolkovej krajiny, okrem IP-adresy pridelenej účastníkovi internetového spojenia, ktorú možno použiť v rámci informácií o referenčných dátach, ak ide o stíhanie akýchkoľvek trestných činov, odvracanie nebezpečenstva pre verejnú bezpečnosť a zdravie, ako aj v súvislosti s plnením úloh spravodajských služieb?

         (1)  Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 2002, s. 37; Mim. vyd. 13/029, s. 514) v znení zmenenom smernicou 2009/136/ES (Ú. v. EÚ L 337, 2009, s. 11).

         (2)  Ú. v. ES C 364, 2000, s. 1.